Farmer (Maize) 									Zulu

Ukubonga okuhle kakhulu ekulimeni kommbila 

 

Instructions:

Folio strap: Umkhiqizi/Umlimi wonyaka wokudla okuzinhlamvu osakhulayo 

Byline: UJane McPherson, umphathi wePhrogramu leGrain SA lokuThuthukisa Abalimi 

Photos: Labious, Labious 2 

Caption 1: ULabious Manoto 

Caption 2: UNeels Ferreira (GrainSA), uJohan Kriel, (umlinganisi wephrovinsi), uLabious Manote noTonie Loots, (umlinganisi wephrovinsi). 



Umlimi wonyaka wokudla okuzinhlamvu osakhulayo ophumelele phambili emncintisweni weGrain SA Developing Producer of the Year, ukhethwe emdlalweni omkhulu eTheatre on the Track eKyalami, ngo-17 Oktoba 2008. Ngalo mncintiswana iGrain SA ifisa ukubonga okuhle kakhulu ekulimeni kommbila, kakhulukazi labo balimi abasakhulayo abaqhubekele kahle kulo msebenzi wokukhiqiza ukudla okuzinhlamvu. Bona bakhombisa indlela eya phambili kulabo abaqala ukungena kulo msebenzi.

 

Kuphakanyiswe amakhandidethi ayisithupha abancintisane ukuthola umklomelo we2008 Developing Producer of the Year Competition. Yilaba abalandelayo:



UDeliwe Ntebele-Mutlwane waseDelareyville, eNorth West; 

UBoy Mokoena waseBronkhorstspruit, Mpumalanga; 

ULabious Manoto waseMooifontein, eNorth West; 

USamuel Nyambose wasePaul Roux, eFreyistata; 

USamuel Moloi waseFouriesburg, eFreyistata; 

NoIsaac Khuto waseFicksburg, eFreyistata. 

 

Umlimi ophumelele phambili kulomncintiswano weDeveloping Grain Producer nguLabious Manoto waseMooifontein esigodini saseNorth West. Sifisa ukuthi ‘Halala!’ kuLabious nabo bonke abanye abakhethiwe ngoba benze umsebenzi omuhle kakhulu. 



Okulandelayo kuyisithathiselo sabahloli emva kokubheka umsebenzi waLabious. 



Lawrence Luthango

Amandla – Usebenza ngokukhuthaza. Unobungcweti. Unolwazi oluphathelene nebhizinisi lakhe. 

Okuphakanyiswayo – Isikhathi sakhe sesifikile sokuba umlimi wezomnotho. 



Jerry Mthombothi

Amandla – Unogandaganda nemishini yokusebenza epulazini okwanele. Uyazi ukuthi kufanele kusetshenzwe kanjani, izitshalo zakhe zinhle futhi imishini yakhe isaphila kahle. Unamashede amahle neshabhu. 



Johan Kriel

Amandla – Unawo umhlaba (amasimu), unayo imishini, unabafana ababili abasebenza naye futhi unobungcweti obuvela eminyakeni eminingi emsebenzini wokulima. 



Willie Kotzé

Amandla – Ukulima ngezinto ezahlukene ezihlangene: ummbila, ubhekilanga, izimvu nezinkomo. Ungumkhiqizi ozimisile onobungcweti beminyaka eminingi. Unogandaganda nemishini yokusebenza epulazini okwanele, futhi unamashede amahle neshabhu lokusebenza elihle. Unolwazi mayelana nomsebenzi wokulima futhi uyazi ukuthi wenzani futhi uyazazi izizathu zokwenza umsebenzi othile. Usebenzisa ulwazi walabo abanikeza izinto zokuqala ukulima – izimbewu, umanyolo namakhemikeli. 

Okungaqini – Le ndoda seyilahle konke okungaqini, ulima ngendlela eletha inzuzo futhi nakusasa. 

Okuphakanyiswayo – Umkhiqizi lo wenza konke ngendlela efanelekile futhi ufikela lapho kubakhiqizi bezomnotho. 



Jane McPherson

Amandla – Unobungcweti mayelana nokulima futhi unolwazi oluhle mayelana nokulima. Unamasimu (umhlabathi) amahle asetshenziswa ngokufanelekile futhi unogandaganda nemishini okwanele. 

Okuphakanyiswayo – Qhubeka ngalo msebenzi omuhle! 



Tonie Loots

Amandla – Unobungcweti obuhle, umhlabathi onothile, imvula enhle futhi unogandaganda nemishini okuphilile. 

Okungaqini –Ukuphatha ukhula kufanele kuqashelwe – kakhulukazi i-kweekgras. Ukumaketha kwakhe kungaba ngcono. 

Okuphakanyiswayo – Qhubeka ukwandisa amandla kagandaganda lapho kwanda amasimu. Hlola ukuthola amasimu okufafaza. 



Amos Njoro

Amandla – Unolwazi oluhle mayelana nomsebenzi wakhe. 

Okuphakanyiswayo – Kufanele ahlanganyele nemisebenzi eyenziwa ezinsukwini zabalimi nezifundo ukuze athole ulwazi lwezinto ezinsha ezingcono. 



Jenny Mathews

Amandla – uyindoda ENKULU – unezinyathelo ezinkulu – unyawo olungalandelwa. Uyisikhombiso esingavusa abanye bamlandele – kakhulukazi abafana bakhe. Unikeza iqiniso elithi ikusasa lokulima ezandleni ezifana nezakhe lizokhanya lizoqhubeka. Uphumelele phambili ngaphandle kokuhlupheka iminyaka eminingi engatholanga ithuba lokuqhubeka. Ngiyamhlonipha, uyindoda enesithunzi. Uma phambili amadodeni. Usakhula ukuba umkhiqizi wezomnotho, kodwa akesabi ukubona izindawo lapho engaqini khona kakhulu nokucela usizo – futhi uyaqinisa ukuthi athole lolo sizo. 

Okuphakanyiswayo – Umkhiqizi woNyaka 2008! 

