UHLELO LOKUPHATHWA NOKUTHUTHUKISWA KOKWENZIWA KOMSEBENZI YISISEBENZI 
[EPMDS]
[Lwenziwe nguMnyango Wemisebenzi Kahulumeni Nokuphatha njengohlaka okumele lusetshenziswe ngokuzikhethela yiminyango]
kuMbasa wezi-2007
UHLELO LOKUPHATHWA NOKUTHUTHUKISWA KOKWENZIWA KOMSEBENZI YISISEBENZI (EPMDS)
OKUQUKETHWE
IKHASI
Ukunqanyulelwa Kwamagama
4
Izincazelo zamagama
5
1.0 ISINGENISO
8
2.0 UKUSEBENZA NOKUSETSHENZISWA KWENQUBOMGOMO 
9
3.0 IMITHOMBO YAMAGUNYA
9
4.0 IZINHLOSO ZOKUPHATHWA KOKWEZIWA KOMSEBENZI
10
4.1 INHLOSO
10
4.2 IZINJONGO
10
4.3 IMIGOMO
10
5.0 UKULANDELANA KOKWENZIWA KOMSEBENZI
11
6.0 UKUHLELWA KOKWEZIWA KOMSEBENZI KANYE NESIVUMELWANO
11
6.1 Isivumelwano Sokwenziwa Komsebenzi
11
6.2 Uhlelomsebenzi
12
6.3 Uhlelo Lokuzithuthukisa
13
6.4 Ukuphutha okweluliwe kanye nokuthuthwa kwezisebenzi
13
6.5 Izichibiyelo esivumelwaneni sokwenziwa komsebenzi
15
7.0 UKUQAPHA, UKUBUYEKEZA KANYE NOKUHLOLA UKWENZIWA KOMSEBENZI
15
7.1 Ukuqapha ukwenziwa komsebenzi
15
7.2 Imikhakha yokwenziwa komsebenzi
15
7.3 Indlela yamaphuzu amahlanu yokunika amamaki
16
7.4 Ukubuyekeza nokuhlola izinga lokusebenza
16
7.5 Ukuhlola ukwenziwa komsebenzi kwaminyaka yonke
17
8.0 UKULAWULWA KOKWENZIWA KOMSEBENZI
19
8.1 Indlela ejwayelekile yokwabiwa kwemihlomulo yokwenziwa komsebenzi ngokwezigaba
20
8.2 IKomidi lokubuyekezwa kwamaphakathi
21
8.3 IKomidi loMnyango Elilawula Ukwenziwa Komsebenzi
21
8.4 IThimba Lokwedluliswa Kokuhlola
22
8.5 Ukungavumelani ngamamaki kanye nokuhlola
23
9.0 IMIPHUMELA YOKUHLOLA UKWENZIWA KOMSEBENZI
23
9.1 Isikhathi sokuvivinywa emsebenzini
23
9.2 Ukuphatha ukwenziwa komsebenzi okungekho esimeni esifanele
24
9.3 Ukwenyuka kweholo 
24
9.4 Uhlelo loMnyango lokukhuthaza ukusebenza
25
9.5 Amabhonasi okwenziwa komsebenzi
26
9.6 Isabelomali sezikhuthazi
28
9.7 Izikhuthazi ezingeyona imali
28
10.0 UKUHLOLWA NOKUBUYEKEZWA KOHLELO
29
11.0 UHLAKA LOMNYANGO
30
12.0 UKUQAPHA KANYE NOKUHLOLA
33
13.0 ISIPHETHO
33
IZITHASISELO.
Isithasiselo A Umumo wesivumelwano sokwenziwa komsebenzi
Isithasiselo B Inkombandlela yohlelomsebenzi lokusebenza
Isithasiselo C Inkombandlela yezinga lokuhlola umsebenzi 
Isithasiselo D Isithombe somumo woHlelo Lokuzithuthukisa
Isithasiselo E Ifomu lokubuyekeza umsebenzi wamaphakathi nonyaka
Isithasiselo F Ithuluzi lokuhlola ukwenziwa komsebenzi
Isithasiselo G Ifomu lokuhlolelwa isikhathi sokuvivinywa emsebenzini
Isithasiselo H Izinqubo uma kungavunyelwana nokuhlolwa
UKUNQANYULELWA KWAMAGAMA
AAP
Ithimba Lokwedluliswa Kokuhlola
CAR
Ukukala kokuhlola okuqinisekisiwe (yi- DMC)
CMC
Izindlela ezinqala zokuphatha
DG
UMqondisi-Jikelele
DMC
IKomidi Lomnyango Elilawulayo
DPSA
UMnyango Wemisebenzi Kahulumeni Nokuphatha
EA
Isiphathimandla Esiphezulu 
GAF
Ithuluzi lokuhlola ukufana Generic assessment factor
HOD
INhloko Yomnyango 
HRD
Ukuthutuhukiswa Kwezisebenzi
HRM
Ukuphathwa kwezisebenzi
IRC
IKomidi Elibuyekeza Maphakathi Nonyaka
KRA
Ingxenye yemiphumela enqala
MEC
ILungu Lesigungu Esilawulayo
MMS
Imisebenzi Yezokuphatha ezingeni elimaphakathi (kusukela mhla lu-1 kuNtulikazi wezi-2005)
MPSA
UNgqongqoshe Wemisebenzi Kahulumeni Nokuphatha
MTEF
Uhlaka Lokusetshenziswa Kwemali Lwamaphakathi Nonyaka
PA
Isivumelwano sokusebenza
PAR
Ukunika amamaki okuhlola ngokubhekela okuthile
PDP
Uhlelo Lokuzithuthukisa
PFMA
UMthetho Wokuphathwa Kwezimali Zikahulumeni, we-1999
PMDS
UHlelo Lokuphathwa Nokuthuthukiswa Kokwenziwa Komsebenzi
PSA
UMthetho Wemisebenzi Kahulumeni, we-1994
PSC
IKhomishini Yemisebenzi Kahulumeni
PSCBC
UMkhandlu Odidiyela Izindaba Zenhlalakahle eMisebenzini Kahulumeni
PSR
Imithethonqubo Yemisebenzi Kahulumeni, yezi-2001
SMS
Imisebenzi Yezokuphatha ezingeni eliphezulu
SMS PMDS
UHlelo Lokuphathaw Nokuthuthukiswa Kokwenziwa Komsebenzi eMisebenzini Yezokuphatha ezingeni eliphezelu 
VAR
Ukukalwa kokuhlola okuqinisekisiwe (yi- CDAP) 
IZINCAZELO ZAMAGAMA
Ukunikezela amamaki ezinga lokusebenza konyaka: Ukunikezela ngamamaki okwenziwa komsebenzi konyaka njengengxenye yokuhlola isisebenzi kwenziwa ekugcineni kokulandelana kokwenziwa komsebenzi. Imiphumela yalokhu kunikezela ngamamaki kuhlanganisa wonke amamaki esisebenzi okwenziwa komsebenzi konyaka ngesikhathi sokulandelana kokwenziwa komsebenzi.
Ithuluzi lokuhlola: Ithuluzi lokuhlola lisetshenziselwa ukuhlola ukwenziwa komsebenzi yisisebenzi ngasinye maqondana nokufeza izingxenye zemiphumela enqala kanye nomongo wezidnlela zokuphatha amathuluzi okuhlola okufanele njengoba kuqukethwe kuhlelomsebenzi lwesivumelwano sokwenziwa komsebenzi.
Ubuwena: Ubuwena (njengengxenye yokukwazi ukusebenza) buchazwa ngokuvamile njengokuba nezinhloso ezinhle, ubuntu kanye nokuzazi.
Ukuba nekhono: kuqondene nokuba namandla kwesisebenzi okuhlangabezana nezidingo zomsebenzi (ukuba nekhono lomsebenzi).
Ukukwazi ukusebenza: Ukukwazi ukusebenza kuyinhlanganisela yolwazi, amakhono kanye nobuwena okudingeka ukuze umuntu akwazi ukwenza umsebenzi ngendlela efanele.
Ukukalwa kokuhlola okuqinisekisiwe: Isamba sokuhlola isisebenzi esiqinisekiswe yiKomidi Lomnyango Elilawulayo (bheka futhi ukukala okuqinisekisiwe nalokho okuhlinzekiwe).
Izindlela Ezinqala Zokuphatha (CMC): Ingxenye yolwazi, ikhono noma amandla e-SMS PMDS eqondene ngqo nokwenziwa komsebenzi ngendlela eyiyo emsebenzini, isebenza kumalungu e-SMS.
Amakhasimende: Abantu abangaphakathi nabangaphandle emnyangweni abaxhumana nezisebenzi zomnyango lapho zinikezela ngezidingo.
UMnyango: uMnyango njengoba uchazwe esigabeni 1 soMthetho Wemisebenzi Kahulumeni, we-1994.
INtuthuko: Imisebenzi yokuqeqesha nokuthuthukisa ukukhulisa amakhono okukwazi ukusebenza esisebenzi kanye nokukhuphula izinga lokusebenza.
Isiphathimandla Esiphezulu: Maqondana noMnyango, imisebenzi noma izinhlangano zikahulumeni, uMengameli, uNdunankulu noma iLungu Lomkhandlu Olawulayo/uNgqongqoshe.
Impendulombiko: Ulwazi oluyinhloso noluhambisana nesikhathi olunikezwa nguMqondisi/induna mayelana nokwenziwa komsebenzi yisisebenzi maqondana nalokho okulindelekile namazinga abekiwe, luqondwa yisisebenzi, futhi kuhloswe ngalo ukuthuthukisa ukwenziwa komsebenzi.
Ithuluzi lokuhlola ukufaneleka: Into esetshenziselwa ukuchaza nokuhlola izingxenye zokwenziwa komsebenzi, kubhekisiswa ulwazi, amakhono kanye neqophelo lomsebenzi.
Imithetho yezikhalo: Imithetho yokubhekana nezikhalo zezisebenzi eMisebenzini Kahulumeni, eyashicilelwa yiKhomishini Yemisebenzi Kahulumeni eSazisweni Sikahulumeni R 1012 samhla zingama- 25 kuNtulikazi wezi- 2003, iGazethi Kahulumeni No. 25209.
Uhlaka Lwenqubomgomo Yokukhuthaza: Izinga Leholo loku-1 kuya kwele-12: iSekhula ye-DPSA 1/7/1/4/1, yamhla zingama- 27 kuMasingana wezi-2003: “Ukuqalisa kokusebenza kwenqubomgomo ewuhlaka yokukhuthaza exhumene nezinhlelo zomnyango zokuphathwa kokwenziwa komsebenzi ezisebenzini ezisezingeni leholo loku-1 kuya kwele-12.”
Uhlelo Oludidiyele Lokuphathwa Nokuthuthukiswa Kokwenziwa Komsebenzi (IPMDS): Uhlelo lokuphathwa kokwenziwa komsebenzi olwasungulwa yi-DPSA ngonyaka wezi-2003 ukuba lusetshenziswe ngokuthanda eMsebenzini Kahulumeni.
Ingxenye Yemiphumela Enqala (KRA): Ingxenye yomsebenzi lapho ukwenziwa komsebenzi kusemqoka ukuze kube negalelo eliyilo ukuphumelelisa amasu omnyango okusebenza, izinhloso nezinjongo.
Ukulawula: Ukubuyekezwa kwamamaki okuhlolwa kwesisebenzi okwenziwa yikomidi ukuqinisekisa ukufana nokungenzeleli kuzo zonke izingxenye zomnyango ngokulandela indlela efanayo yokuqonda amazinga okusebenza adingeka esigabeni ngasinye sesikalo ukulekelela ekuhambisaneni nesidingo sokuthi izindleko zamabhonasi akumele zeqe ephesentini eli-1.5 lesabelomali seholo.
Uhlelo Lokusebenza (or business plan): Uhlelo lonyaka owodwa olususelwe futhi olwenza uhlelo lwamasu okusebenza luphile ngokuthi lucacise izinjongo zamasu okusebenza ezichazwe ohlelweni lwamasu okusebenza njengezingxenye zemiphumela enqala kanye nemisebenzi enamazinga akalekayo, ngonyaka othile oMnyango, Amagatsha, Amahhovisi Amakhulu Obuqondisi kanye namaHhovisi Obuqondisi.
Umphumela: Isitatimende esibanzi mayelana nenjongo ethile,inhloso noma okuqondiwe, umphumela ozodinga kube nento eyodwa kumbe ngaphezulu okumele yenziwe ngempumelelo.
Impumelelo: Umphumela onesigqi kumbe impumelelo (okungukuthi umkhiqizo, izenzo noma umsebenzi) efaka isandla empumelelweni yengxenye yemiphila enqala. Okumele kwenziwe.
Izinga lokusebenza: Ukwenziwa komsebenzi ngabantu kuhlanganisa (1) izenzo zesisebenzi kanye (2) nemphumela kumbe imithelela yalezo zenzo. Ukwenziwa Komsebenzi kuyinto eqhubekayo lapho izinsizakusebenza zisetshenziswa khonangendlela efanele, eyiyo futhi enenzuzo ukukhiqiza imiphumela eyanelisa izidingo zesikhathi, iqophelo kanye nobungako bomsebenzi futhi okungumthelela kumbe umphumela wezenzo noma ukuziphatha kwalowo owenzayo ohlelweni oluqhubekayo lomsebenzi.
Isivumelwano sezinga lokusebenza: Umbhalo okuvunyelwana ngawo futhi osayinwa yisisebenzi nenduna yaso, ohlanganisa ukuchazwa komsebenzi, ama-KRAs nama-GAFs akhethiwe, uhlelomsebenzi kanye nohlelo lokuzithuthukisa kwesisebenzi.
Ukuncoma/ukuhlola izinga lokusebenza: Isikalo, ukuhlola, amamaki noma izincomo zokwenziwa komsebenzi yisisebenzi. Uhlelo olusemthethweni olunesizotha lwaminyaka yonke lujwayele ukubizwa ngokuncoma kumbe ukuhlola ukwenziwa komsebenzi, ekubeni olungenaso isizotha lona lubizwa ngokubuyekezwa kokwenziwa komsebenzi.
Ukulandelana kwamazinga okusebenza: Isikhathi esiyizinyanga eziyi-12 esihlelelwe ukwenziwa komsebenzi, ukuphathwa kanye nokuhlolwa. Kumele sihambisane nesikhathi esifanayo sohlelo lwaminyaka yonke lokusebenza koMnyango okungukuthi mhla lu-1 kuMbasa kuya mhla zingama-31 kuNdasa wonyaka olandelayo.
Izinkuthazo zezinga lokusebenza: Iqoqo (a) lemiklomelo yezimali elixhumene nemiphumela yokunconywa kokwenziwa komsebenzi, kuhlanganisa ukwenyuswa kamaholo, ibhonasi yokwenizwa komsebenzi kanye (b) neminye imiklomelo enhlobonhlobo engesiyo imali engaba khona ohlelweni lomnyango lokugqugquzela ukwenziwa komsebenzi.
Uhlelo lokukhuthaza izinga lokusebenza: Uhlelo lomnyango oluhambisana nokugqugquzela ukwenziwa komsebenzi oluxhumene nohlelo lwawo lokuphathwa kokwenziwa komsebenzi, olwasungulwa ngokwe-PSR 1/VIII F kanye no-G.
Inkomba yezinga lokusebenza: Isikalo esisetshenziswa ukukala ukuthi ibe ngakanani impumelelo yokumele kwenziwe (ukusungulwa kwenqubomgomo, ukulethwa kwezethulo, ukunikezelwa kwemisebenzi). 
Ukuphathwa kwezinga lokusebenza: Uhlelo olunenhloso, oluqhubekayo okuhloswe ngalo ukuphatha nokuthuthukisa indlela yokuziphatha kwesisebenzi ukuze kuphunyeleliswe izinhloso zamasu okusebenza; ukukhonjwa kwemisebenzi efanele kanjalo nokuhlolwa kanye nokuhlonishwa kokuqalisa kwemisebenzi ngenhloso yokuhlumelelisa ukusebenza ngokuyikho nangendlela efanele; futhi luyindlela yokuthuthukisa imiphumela eMnyangwenim, emathimbeni nakumuntu ngayedwana ngokuthi kuphathwe ukwenziwa komsebenzi ngokohlaka lwezinjongo, izinhloso, amazinga kanye nokukhuthazwa okwakuvunyelwene ngakho.
Uhlelo lokuphathwa kokwenziwa komsebenzi: Uhlaka olugunyaziwe lokuphatha ukwenziwa komsebenzi yisisebenzi, oluhlanganisa inqubomgomo ewuhlaka kanjalo nezinye izinhlaka ezimayelana nazo zonke izingxenye zomjikelezo wokwenziwa komsebenzi, kuhlanganisa ukuhlela ukwenziwa komsebenzi kanye nesivumelwano, ukuqapha ukwenziwa komsebenzi, ukubuyekeza kanye nokulawula; ukuncoma ukwenziwa komsebenzi kanye nokulawula kanjalo nokuophatha imiphumela yezincomo.
Izinga Lokusebenza: Izindlela zokuvumelana ngo-elethu ukuchaza umsebenzi ngokwezikhathi, izindleko kanye neqophelo kanye/ noma nobungako ukucacisa okumele kwenziwe kanye nemisebenzi ehambisana nomsebenzi ngokuthi kuchazwe imiphumelela edingekayo. Kulolu hlaka, amazinga okusebenza ahlukaniswe ngezinkomba kanye nezikhathi.
Ukubuyekezwa kokwenziwa komsebenzi: Izingxoxo ezihlelekile nezinesizotha phakathi kwesisebenzi nenduna kumele zibanjwe okungenani maphakathi nonyaka ukuze kuqashelwe inqubekela phambili, kuxazululwe izinkinga futhi kuklungiswe uhlelo lokusebenza ngesikhathi somjikelezo wokwenziwa komsebenzi, ngokuthi kuhlinzekwe ngamathuba okuthuthuka ngaphambi kokuthi kwenziwe ukubuyekeza konyaka. Uma ukwenziwa komsebenzi yisisebenzi kungekho ezingeni kumbe kungagculisi, ukubuyekeza kwaphakathi nonyaka kumele kubhalwephansi.
Uhlelo Lokuzithuthukisa (PDP): Isidingo sesivumelwano sokwenziwa komsebenzi lapho kubhalwa khona ubumqoka bekhono lokusebenza kanye nezidingo zokuthuthuka kwezisebenzi kanye nezindlela okumele kuhlangatshezwane ngazo nalezi zidingo futhi kuhlanganisa izikhathi kanye nezibopho zokubika.
Ukunikezelwa kwamamaki okuhlolwa ngokubheka okuthile (PAR): Amamaki okukalwa kokuhlolwa kwesisebenzi okuvunyelwene ngawo phakathi kwesisebenzi nenduna yaso.
Ukunikezela ngamamaki: Ukunikezwa kwamamaki kwi-KRA, i-GAF kanye/noma ekwenziweni komsebenzi kukonke ngokuhambisana nesilinganiso sesikalo samaphuzu amahlanu e-PMDS.
Umsebenzi Wezokuphatha ezingeni eliphezulu (SMS): Izisebenzi ezisemazingeni eholo le-13 kuya kwele-16, kuhlanganisa nezimenenja kanye nongoti.
Uhlelo lwesu lokusebenza: Umkhiqizo wokugcina wokuhlela amasu okusebenza, ukubekwa kwempokophelo nombono woMnyango. Okuqukethwe ohlelweni lwesu lokusebenza kumele kuhambisane nezidingo zeSahluko sesi-5 seMithethonqubo Yomgcinizimali, yezi-2001 kanye neSahluko soku-1 iNgxenye III.B seMithethonqubo Yemisebenzi Kahulumeni, yezi-2001.
Ukuhlela isu lokusebenza: Uhlelo olulandelwa yiziphathimandla ukukhomba indlela ngokwamasu okusebenza kanye nezinto ezisemqoka kanjalo nenhloso kanye nezinjongo zomnyango kanye nokuthi zingaphunyeleliswa kanjani.
Induna: Isisebenzi esibhekele ukwabiwa komsebenzi, ukuqapha imisebenzi, ukuxoxisana ngokwenziwa komsebenzi kanye nokuthuthukisa kanye nokubuyekezwa kwamaphakathi nonyaka nokonyaka kokala ukwenziwa komsebenzi yisisebenzi.
Ukukalwa kokuhlola okuqinisekisiwe (VAR): Ukukala ukwenziwa komsebenzi kwenduna yesisebenzi ukuze kuthunyelwe eKomidini Lomnyango Elilawulayo.
Isisindo: Ngokubheka okufakwe kuma-KRAs nama-GAFs esivumelwaneni sokwenziwa komsebenzi/uhlelomsebenzi, i-KRA kanye ne-GAF ngayinye kunikezwa isisindo noma amaphesenti akhombisa ubumqoka noma umthelela leyo KRA kumbe i-GAF enawo uma kuqhathaniswa namanye akhethwe esivumelwaneni sokwenziwa komsebenzi futhi isisindo esihlanganisiswe kumele uma sesihlanganisiwe sibe ngamaphesenti ayi-100.
Uhlelomsebenzi: Umbhalo oyingxenye yesivumelwano sokwenziwa komsebenzi oqukethe izingxenye zemiphumela enqala, ezihambisana nokufanele kwenziwe/imisebenzi kanye namazinga okusebenza kanye nezidingo zezinsizakwenza.
UHLELO LOKUPHATHA NOKUTHUTHUKISA IZINGA LOKUSEBENZA KWESISEBENZI (EPMDS)
1 ISINGENISO
UHlelo Lokuphathwa Nokuthuthukiswa Kokwenziwa Komsebenzi Yisisebenzi (EPMDS)[1] lwenziwe njengohlelo olwenziwa ngokuzithandela ukwelekelela ekuphathweni kokwenziwa komsebenzi emazingeni eholo asukela kwelo-1 kuya kwele-12 eminyangweni nasezifundazweni ezingaqoka ukuhambisana nalolu hlelo. Lolu hlelo oseluchitshiyelwe luqale ukusebenza mhla lu-1 kuMbasa wezi-2007.
Ababambiqhaza abaphambili ohlelweni lokuphathwa kokwenziwa komsebenzi bachaziwe. Uma le misebenzi engenziwa emnyangweni noma uma ibizwa ngamanye amagama, lowo msebenzi okukhulunywa ngawo kanye/noma isikhundla kumele kubizwe ngendlela efanele. Igama “lophikwana” lisetshenziswe njengesihloko sanoma yiyiphi ingxenyana emnyangweni. Kungenzeka kube nokusetshenziswa kwamanye amagama kulowo nalowo mnyango. Lapho isitatimende esithi “uMnyango we- (ABC)” sivela kunoma yini ebhaliwe noma ezithasiselweni, kumele kubhalwe igama lawo mnyango okukhulunywa ngawo.
I-EPMDS ihlinzeka ngohlaka oluhlelenjiwe lokwenziwa komsebenzi yizisebenzi ezisemazingeni eholo asuka kweloku-1 kuya kwele-12 emnyangweni. Kunamazinga amathathu okuyiwona amakhulu ekuphathweni kokwenziwa komsebenzi: Ezingeni lokuhlelwa, Isiphathimandla esiphezulu kanye ne-HoD yibo abakhomba amasu asemqoka okusebenza kanye nazo zonke izingxenye zemiphumela enqala yomnyango, kube kukhonjwa nezinjongo zezinto ezisemqoka zinikezwe ezimpikwaneni ezikhona emnyangweni. Ezingeni lophikwana, izimpikwana zenza imisebenzi nemiklamo eholela ekuphumeleleni kwezinhlelo zokusebenza ezididiyelwe. Ezingeni lezisebenzi, isisebenzi ngasinye senza isivumelwano sokwenziwa komsebenzi ngokuhlanganyela nenduna yaso. 
Izidingo ezinqala zokuphumelelisa ukuqalisa kokusebenza kwe-EPMDS yilezi ezilandelayo:
Uhlaka lomnyango lukhomba imisebenzi yezingxenye ezithile ze-EPMDS. Ngobukhona boHlelo Lwamasu Okusebenza njengesisekelo, umnyango uyakwazi ukuhlonza izinto ezisemqoka kakhulu nokumele zibhekelelwe kuqala kanye nezinjongo okumele zifezwe yizimpiko zomnyango. Yize kunjalo wonke umsebenzi owenziwa emnyangweni awuvelile ohlelweni lwamasu okusebenza, okusho ukuthi izivumelwano zokwenziwa komsebenzi zezisebenzi ezinezingxenye zemiphumela esemqoka kanye nemisebenzi okungavelanga ohlelweni lwamasu okusebenza noma lokusebenza kumele zikhombise izingxenye zemiphumela esemqoka kanye nemisebenzi yazo esemqoka okumele ibhekelelwe kuqala. Izivumelwano zokwenziwa komsebenzi zilekelela umnyango ukuthi ukwazi ukunikezela ngezinjongo kanye nokumele kwenziwe ezisebenzini. Lokhu kubuye kulekelele izisebenzi emnyangweni ukuthi zikwazi ukuzibandakanye ngendlela ephusile ekuphathweni kokwenziwa komsebenzi eziwenzayo. 
Esinye sezidingo ezisemqoka ekuphumeleliseni ukuqalisa kokusebenza kwe-EPMDS wukuqeqeshwa ngaohlelo. Izimenenja, izinduna kanye nezisebenzi kumele zithole ukuqeqeshwa ngokusebenza kohlelo kanye nezingxenye ezifana nezokuxhumana, ukuxazulula izinkinga kanye nokuqhamuka nezinqumo lapho kunengxabano ukuze uhlelo luphatheke ngendlela eyiyo. Ukuqeqeshwa kwezinduna yikhona okusemqoka kakhulu futhi kugcina ngokuthi izinduna zazi ukuthi zingaqalisa kanjani ukusebenza kohlelo, ziqinisekeise ukuthi isisebenzi zithola ukuqeqeshwa nolwazi olwanele ukuze zikwazi ukubamba iqhaza ohlelweni. Lokhu kumele kwenziwe ngokwesekwa nokubambisana nophiko lwe-HRD eMnyangweni.
2 UKUSEBENZA NOKUSETSHENZISWA KWENQUBOMGOMO
I-EPMDS iwuhlaka lokuphathwa kokwenziwa komsebenzi olusebenza kuzo zonke izisebenzi zoMnyango ezisemazingeni eholo asuka kweloku-1 kuya kwele-12 eziqashwe ngokoMthetho Wemisebenzi Kahulumeni, we-1994 (leyo minyango/zifundazwe eziyamukele ngokusemthethweni i-EPMDS). Yize ifana futhi kumele ixhumane ne-SMS PMDS kodwa iwuhlaka nohlelo olwehlukile, i-EPMDS ayisebenzi ekuphathweni nasekuhlolweni kokwenziwa komsebenzi womnyango, uphiko noma ithimba. Usuku lokuqalisa ukusebenza kwe-EPMDS echitshiyelwe wumhla lu-1 kuMbasa wezi-2007 emjikelezweni wezi-2007/2008.
3 IMITHOMBO YAMAGUNYA
Uhlaka lwe-EPMDS lufaka uhlaka lwemithetho elawula ukuphathwa kokwenziwa komsebenzi kuwo wonke amazinga emisebenzi kahulumeni, kanje: 
Ukuphathwa Kokwenziwa Komsebenzi
Ngoku-
Izihlinzekelo zikahulumeni, amasekhula nemihlahlandlela
Oqaphayo
IMinyango/Izinhlangano?Izinhlaka Zomphakathi
Ukucwaningwa kokwenziwa komsebenzi kanye namazinga okusebenza ngendlela eyiyo nefanele komnyango
UMthetho Wokuphathwa Kwezimali Zikahulumeni, we-1999 [s. 27(4), 38(1)(b) & 40(3)(a)
Imithethonqubo Yokugcinwa Kwezimali, 2001]
Abagcinizimali kanye Nomcwaningimabhuku Jikelele (Omkhulu)
IziNhloko Zeminyango
Izivumelwano zokwenziwa komsebenzi kanye nemihlahlandlela ye-PSC mayelana nokuhlolwa kwama-HOD
uMthetho Wemisebenzi Kahulumeni, we-1994 [s. 12(4)]
Imithethonqubo Yemisebenzi Kahulumeni, yezi-2001, iSahluko sesi- 4 iNgxenye III. 
Imithethonqubo Yemisebenzi Kahulumeni, yezi-2001, ingxenye yoku-1 yeSithasiselo sesi- 2, indima yesi- 7
Imihlahlandlela ye-PSC mayelana nokuhlaziya i-HOD
I- PSC idlala indima yokuqapha kanye nokuphathwa kwehhovisi/ ukwenza izinto zezneke 
Izimenenja Ezinkulu (SMS)
Izivumelwano zokwenziwa komsebenzi; kusuka mhla lu-1/4/2002 ne-SMS PMDS
Izinqumo ze-PSCBC ze-13 ze-1998 kanye neSinqumo sesi- 9 sezi-2000
Imithethonqubo Yemisebenzi Kahulumeni, yezi-2001, iNgxenye III yeSahluko sesi-4 
Isekhula ye-DPSA 1/2/1/P “SMS PMDS”, eyakhishwa mhla zingama-28/03/2002
I-MPSA ibamba iqhaza lokuqapha nokubhekela ukuphathw akwehhovisi/ ukwenza izinto zenzeke ngendlela
Zonke ezinye izisebenzi
(amazinga 1 – 12 eziqashwe ngaphansi koMthetho Wemisebenzi Kahulumeni)
Uhlelo lwe-PM Lomnyango (kusuka mhla lu-1/4/2001)
uMthetho wemisebenzi kahulumeni, wezi-1994 - isigatshana 3(5)(c).
Imithethonqubo Yemisebenzi Kahulumeni, yezi-2001, iNgxenye VIII yeSahlkuko soku-1. 
Isekhula ye-DPSA 1/71/4/1/ “UHlaka Lwenqubomgomo Ekhuthazayo yamazinga kusuka kweloku-1 kuya kwele-12” 
Iziphathimandla Eziphezulu
Imithombo ethile yamagunya ezingxenye ezithile zokuphathwa kokwenziwa komsebenzi yile:
UMthethosisekelo weRiphablikhi yaseNingizimu Afrika, 1996
UMthetho Wemisebenzi Kahulumeni, 1994, njengokwesichibiyelo
Imithethonqubo Yemisebenzi Kahulumeni, 2001 (iSahluko 1, iNgxenye VIII)
UMthetho Wokuthuthukiswa Kwamakhono (uMthetho 97 we-1998)
UMthetho Wo KweziThe Labour Relations Act (uMthetho 66 we- 1995)
UMthetho Wokukhuthzwa Kokulingana Nokuvikeleka Ekucwasweni Ngokwenzelela, (uMthetho 4 wezi-2000)
UMthetho wokukhuthaza Ukufinyelela Olwazini (uMthetho 2 wezi- 2000)
UMthetho Wokuqasha Ngokulingana (uMthetho 55 we- 1998)
UMthetho Wokuphathwa Kwezimali Zikahulumeni, 1999
UMthetho Wokukhuthaza Ukuphathwa Kobulungiswa, 2000
Umbiko-mbono (White Paper) mayelana nokuHlelwa Kabusha Kwemisebenzi Kahulumeni, we-1995
Umbiko-mbono (White Paper) mayelana nokuPhathwa Kwezezisebenzi, we-1997
Umbiko-mbono (White Paper) mayelana neSenzangakhona, we-1998
Umbiko-mbono (White Paper) mayelana nokuHlelwa Kabusha Kokunikezela Ngezidingo Emphakathini (Batho Pele), we-1997
Umbiko-mbono (White Paper) mayelana noFundiswa Nokuqeqeshwa eMsebenzini Kahulumeni, we-1998
Imithethonqubo Yomgcinizimali, yezi-2001
Iqoqo lezivumelwano ezifanele
Imiyalelo efanele ekhishwa yi-MPSA kanye nezinqubomgomo zomnyango
IZINHLOSO ZOKUPHATHWA KWEZINGA LOKUSEBENZA
INHLOSO
Ngokwenhloso ye-EPMDS, ukuphathwa kokwenziwa komsebenzi kuhloswe ngakho ukuhlela, ukuphatha nokuthuthukisa ukwenziwa komsebenzi yisisebenzi. Inhloso yokuphathwa kokwenziwa komsebenzi wukuqhamuka nendlela ezoqinisekisa ukuthi izisebenzi ziyakwenza okumele kwenziwe ngokweqophelo nangobungako, ukuze kwenziwe ngcono ukwenziwa komsebenzi woMnyango kanye nokunikezelwa kwezidingo emphakathini. 
IZINJONGO
Ukuze kufezeke ubuhlakani nempumelelo yomuntu ngamunye, izinjongo zokuphathwa kokwenziwa komsebenzi kumele kube wu -
kusungula isiko lokwenziwa komsebenzi kanye nokufunda eMsebenzini Kahulumeni;
kwenza ngcono ukunikezelwa kwezidingo emphakathini;
kuqinisekisa ukuthi bonke abaninimsebenzi bayazi futhi bayaqonda ukuthi yini elindeleke kubo;
kukhulisa ukuxhumana mayelana nokwenziwa komsebenzi phakathi kwabaninimsebenzi nezinduna zabo;
kukhomba, ukuphatha kanye nokukhulisa izidingo zokuthuthuka komninimsebenzi;
kubuyekeza ukwenziwa komsebenzi ngokungenzeleli;
kubhekela lezo zigaba zokwenziwa komsebenzi ezisezingeni nezingcono; kanye
nokuphatha lezo zigaba zokwenziwa komsebenzi ezingekho ezingeni neziphansi.
4.3 IMIGOMO
Imigomo enqala eyisisekelo sokuphathwa kokwenziwa komsebenzi ngendlela eyiyo zibaluliwe kwi-PSR iSahluko 1 iNgxenye VIII. Le migomo yile elandelayo –
IMinyango kumele iphathe ukwenziwa komsebenzi ngendlela yokuxhumana, ukwesekana nokungacwasi ukuze kuqiniswe umnyango ngendlela eyiyo nefanele, isibopho sokubika mayelana nokusetshenziswa kwezinsizakwenza kanye nokufeza imiphumela.
Izinhlelo zokuphathwa kokwenziwa komsebenzi kumele zixhumane nezinhlelo zokuthuthukiswa kwezisebenzi okubanzi nokufanayo futhi zihambisane nezinhloso zamasu okusebenza omnyango
Izinhlelo zokuphathwa kokwenziwa komsebenzi kube zibe sesimeni sokuthuthukisa futhi zivumele ukunakwa kokwenziwa komsebenzi okusezingeni, futhi kube nendlela yokubhekana nokwenziwa komsebenzi okungekho ezingeni nokuphansi
Izinqubo zokuphathwa kokwenziwa komsebenzi kumele zinciphise umthwalo wokuphatha ezinduneni zibe zigcine ukuba sobala lwezinto kanye nobulungiswa kwezokuphatha 
5 UKULANDELANA KWAMAZINGA OKUSEBENZA
Ukuphathwa kokwenziwa komsebenzi ezingeni lesisebenzi kuwuhlelo lokuxhumana oluqhubekayo Phakathi kwesisebenzi nenduna yaso mayelana nokwenziwa komsebenzi yisisebenzi. Ukuxhumana ubuso nobuso kuyisidingo esisemqoka salolu hlelo futhi kumele kwenziwe kuze kuphele umjikelezo wokwenziwa komsebenzi. Ukuze kwenzeke ngendlela eyiyo umjikelezo uhlukaniswe ngezigaba – 
Isivumelwano nokuhlelwa kokwenziwa komsebenzi;
Ukuqashelwa, ukuthuthukiswa kanye nokulawulwa kokwenziwa komsebenzi;
Ukuhlolwa noma ukunconywa kokwenziwa komsebeni; kanye
Ukuphathwa kwemiphumela yokuhlolwa
Umjikelezo wokwenziwa komsebenzi uyizinyanga eziyi-12 lapho kuhlelwa, kuqaliswa futhi kuhlolwa khona ukwenizwa komsebenzi. Kumele kuhambisane ngesikhathi esifanayo nesohlelo lokusebenza koMnyango okungukuthi mhla lu-1 kuMbasa kuya mhla zingama-12 Ndasa wonyaka olandelayo. Umjiekelezo wezinyanga eziyi-12 nawo uxhumene nonyaka wezimali ngenhloso yokuhlela, ukwenyuswa kwamaholo kanye nezinye izizathu eziqondene nokwenziwa komsebenzi ezifana nemiklomelo yokwenizwa komsebenzi noma amabhonasi email ewukheshi. Umjikelezo wesikhathi sokuvivinywa emsebenzi, uxhumene nosuku lokuqashwa komninimsebenzi.
6 UKUHLELWA KWEZINGA LOKUSEBENZA KANYE NESIVUMELWANO 
6.1 Isisvumelwano sokwenziwa komsebenzi (PA)
Isivumelwano sokwenizwa komsebenzi siyisisekelo sokuphathwa kokwenziwa komsebenzi ezingeni lomuntu ngayedwana. Zonke izisebenzi kumele zingene esivumelwaneni ngaphambi kokuphela kwekwata yokuqala yomjikelezo omusha. Amathuluzi okukala ukwenziw akomsebenzi oMnyango nawophiko kumele akhombe ukuthuthuka kwe-PA yesisebenzi. Indlela i-PA ehlelwe ngayo isebenza kuwo wonke amazinga emnyangweni kanti nokuqukethwe kumele kuveze uhlelo lwamasu okusebenza lomnyango kanye nendlela okuzosetshenzwa ngayo unyaka wonke, uhlelo lokusebenza lophiko kanye nokuchazwa kwemisebenzi yezisebenzi, iqhaza elibanjwa yizisebenzi kanye ngemisebenzi okumele yenziwe.
Okuqukethwe kwi-PA kumele kufake lokhu okulandelayo (bheka Isithasiselo A) –
Ulwazi ngesisebenzi njengenombolo yeHolo, isikhundla ngokomsebenzi, kanjalo nokuchazwa kweqhaza lomsebenzi okumele libanjwe yisisebenzi, kugxilwe kakhulu ezinjongenweni ezinqala, inhloso yomsebenzi, izingxenye zemiphumela enqala (KRAs) kanye ne……(GAFs).
UHlelomsebenzi luqukethe ama-KRAs, okumele kwenziwe, imisebenzi kanye nezidingo zezinsizakwenza.
Uhlelo lokuzithuthukisa (PDP) olulekelela ekukhonjweni kwezingxenye ezidinga ukuthuthukiswa kanye nezidingo zesisebenzi kanjalo nezindlela zokwenza lokhu kube ngcono. 
Uma isisebenzi sishintsha umsebenzi ngesikhathi somjikelezo wokwenziwa komsebenzi kodwa sibe sisesezingeni elifanayo, kumele kungenwe kwi-PA entsha ngokomsebenzi omusha futhi kumele kwenziwe ukuhlolwa kokwenziwa komsebenzi kube kubhekwa zombili izikhathi. Yizinduna kuphela ezisezingeni lesi-9 noma ngaphezulu ezigunyaziwe ukungena esivumelwaneni nesinye isisebenzi egameni lomnyango. I-PA, ikakhulu uhlelomsebenzi kumele kuphinde kuxoxiswane ngakho uma isisebenzi besingawenzi lowo msebenzi isikhathi esiyizinyanga ezintathu nangaphezulu kungaba nganoma yisiphi isizathu, isibonelo, ukukhulelwa, ukugula, ukufunda, ukungabikho ngoba uyokwenza izinto zakho noma ukuvakasha; ngaphandle uma lokhu kungabi bikho emsebenzini kwakukhona esivumelwaneni sokuqala. I-PA engenalo uhlelomsebenzi oluphelele kumele ithathwe njengengekho emthethweni futhi isetshenziswe kancane ohlelweni lokuphathwa kokwenziwa komsebenzi.
6.2 UHlelomsebenzi
Ngesikhathi isivumelwano sokwenziwa komsebenzi siyinsika yokuphathwa kokwenziwa komsebenzi ezingeni lomuntu ngayedwana, uhlelomsebenzi lona luqukethe umongo wesivumelwano sokwenziwa komsebenzi (bheka uMkhombandlela woHlelomsebenzi eSithasiselweni B).
Indlela okuhlolwa ngayo ukwenziwa komsebenzi wesisebenzi ihlanganisa Izingxenye Zemiphumela Enqala (KRAs) kanye namaThuluzi Okuhlola Ukufana (GAFs) okutholakala kwi-PA. Isisebenzi ngasinye kumele sihlolwe kuzo zombili izingxenye. Ama-KRA athatha ingxenye enkulu yomsebenzi engaba ngamaphesenti angama-80 okuhlolwa kokugcina kanti ama-GAF angaba ngamaphesenti angama-20 umphumela wokuhlolwa. 
Ama-KRA achaza lokho okulindeleke esisebenzini ngomsebenzi waso kanye nokunakisisa izenzo nemisebenzi ezolekelela uphiko nomnyango wonke ekusebenzeni gendlela eyiyo. Ohlelwenimsebeni ama-KRA kumele ahlukaniswe ngokwemisebenzi nalokho okumele kwenziwe kanye nezidingo zezinsizakwenza. Lokhu kusetshenziselwa ukuveza ukuthi ukwenziwa /ukuphumelela komsebenzi kanye nokumele kwenziwe kungakaleka. Ama-KRA angafaka izingxenye eziningi zomsebenzi njenge – 
misebenzi noma imicimbi okumele isisebenzi siqiniseke ukuthi iyenzeka; 
amazinga okwenziwa komsebenzi isisebenzi okumele siwagcine futhi siwakhulise; 
zenzo noma izimo okumele isisebenzi sona ngnokwaso sizenze ukuveza ukwehluka kwaso kwezinye; kanye 
nemisebenzi kanye nemithwalo yemfanelo emaqondana nokwelulekwa kanye nokwesekwa okunikezelwa, isisbonelo, ngongoti kumakhasimende.
Nakuba singekho isilinganiso ngokwenombolo sama-KRA okumele afakwe kwi-PA, kumele okungenani angeqi kwayisihlanu. I-KRA ngayinye kumele ihlukaniswe ngokwezinto okumele zenziwe ezikalekayo kanye/noma nemisebenzi. I-KRA ngayinye kumele ibe nesisindo (ngokwamaphesenti) maqondana nokubaluleka kwayo emsebenzini wesisebenzi/ilungu. Isisindo sama-KRA kumele sibe yi-100 uma sesihlanganisiwe.
AmaThuluzi Okuhlola Ukufana (GAFs (GAFs) abalulekile futhi angamazinga asetshenziswa ukuchaza nokuhlola ukwenziwa komsebenzi, kubhekisiswa ulwazi, amakhono kanye neqophelo. Ama-GAF alandelayo avamise ukubalwa afike kumaphesenti angama-20 esamba samamaki okuhlolwa kwesisebenzi. Induna kanye nesisebenzi kumele bavumelane okungenani ngamamaki ayisihlanu kwayishumi nanhlanu ama-GAF okukholakala ukuthi asemqoka ukuze ukwenziwa komsebenzi kuhambe ngendlela emsebenzini othile (bheka iSithasiselo C ukuthola umhlahlandlela ngama-GAF). Uhlelo lokunikezela ngezidingo emphakathini (Batho Pele) kumele lulandelwe uma sekuhlolwa lama-GAF. 
Ulwazi lomsebenzi
Amakhono obuchwepheshe
Ukwamukela isibophezelo/umthwalo wemfanelo
Iqophelo lomsebenzi
Ukwethembeka
Ikhono lokuqalisa izinto
Ukuxhumana
Ubudlelwano bokuxhumana nabanye abantu
Ukuvumela isimo
Ukusebenza ngokubambisana nabanye
Ukuhlela nokuqalisa kokusebenza
Ubuholi
Ukwaba nokuhlomisa ngamandla
Ukuphathwa kwezinsizakusebenza eziyimali
Ukuphathwa kwezisebenzi
Izisebenzi kumele zihlolwe ngokwama-GAF akhethekile ahambisana nemisebenzi yabo. Isibonelo, ungoti kungenzeka ngabi nabo abantu abasebenza ngaphansi kwakhe kumbe abalawulayo noma angabi naso osobopho kwezezimali. Ukuthola ama-GAF ahambisana nomsebenzi, isisebenzi kanye nenduna bazodinga – 
Ukunquma ukuthi yimaphi ama-GAF ahambisana nomsebenzi wesisebenzi.
Ukukala i-GAF ngayinye ehambisanayo ukuveza ukuthi ihambisana kangakanani nomsebenzi lowo. Uma umthelela nezinga kukukhulu, buba bukhulu nobumqoka bokuthi lowo mbandela ungakwazi ukufeza imiphumela yokwenziwa komsebenzi ngendlela efanele. Ukukalwa kwawo wonke ama-GAF kumele uma esehlanganisiwe kube yi-100. 
I-GAF ngayinye ekhethiwe ikalwa ngokusebenzisa umkhombandlela wamathuluzi okuhlola ukufana ekwenziweni komsebenzi (eseSithasiselweni C).
6.3 UHlelo Lokuzithuthukisa (PDP)
I-PA kumele ihlanganise uHlelo Lokuzithuthukisa (bheka iSithasiselo D ukubona isibonelo). Inhloso yohlelo lokuzithuthukisa wukukhomba nanoma yiyiphi ingxenye yokumele kwenziwe ebonakala ixega emsebenzini wesisebenzi, ukuze kuhambisane nengxenye yokweseka leyo exegayo bese kuhlelwa ukuthi kuphinde kuqalise ukusebenza kwezinyathelo ezithile ukuze kuncishiswe igebe. Okuzosetshenziswa kuyoththelwa kunoma iyiphi i-GAF ekhona kule-EPMDS kumbe nanoma yiyiphi ingxenye yolwazi lwesisebenzi, amakhono kanye nezidingo zeqophelo. I-PDP kumele ihlanganise ukungenelela okumayelana nobuchwepheshe noma okumayelana namakhon omsebenzi ngokuthi, isibonelo, ukuqeqeshwa okufanele, ukuqeqeshelwa emsebenzini, ukujwayezwa umsebenzi kanye nokujikeleziswa emsebenzini. Isisebenzi kanye nenduna kudingeka babambisane ekufezeni i-PDP bebe benamarekhodi acacile ezibopho zokubika maqondana nombhalo wesivumelwano se-PDP.
6.4 UKUPHUTHA OKWELULIWE KANYE NOKUTHUTHWA KWEZISEBENZI
Ukuphutha ngesikhathi somjikelezo
Izikhathi ezijwayelekile zelivu njengelivu yonyaka kanye/noma izikhathi ezimfushane zelivu yokugula azivamile ukuphazamisa umjikelezo wokuphathwa kokwenziwa komsebenzi kwesisebenzi. Esimeni lapho olunye uhlobo lokuphutha ludonse isikhathi eside, izinduna nezisebenzi kumele babe nokuxoxisana ukuze bafinyelele esivumelwaneni mayelana nendlela ezolandelwa ukukala leso sikhathi sokuhlolwa sonyaka. Uma kungenzeki ukuthi kubukezwe noma kukalwe ngonyaka, kumele kukhonjiswe ngokubhaliwe. Kungahle kudingeke ukuthi kwakhiwe izinhlelo ezintsha zomsebenzi uma isisebenzi sesibuya ekhefini elide. Yize isisebenzi singajeziselwa ilivu evunywe ngokusemthethweni, kuyiqiniso ukuthi isisebenzi ebesiphuthile emsebenzini isikhathi eseluliwe, asizange sisebenze ngokufanayo naleso esingazange siphuthe isikahthi eside.
Lokhu kujwayele ukuba yibkinga uma sekubhekwa indaba yamabhonasi. Kulesi simo umgomo uthi “ukuwenza wonke umsebenzi” kuchaza ukuthi isikalo salokho u-3 (“ukwenziwa komsebenzi ngendlela esezingeni) lapho isisebenzi sithola iholo eligcwele, ibhonasi ejwayelekile kanye nokukhushulelwa iholo. Izinduna kumele zibhekisise ukukala kanye nokuhlola isisebenzi ebesiselivini isikhathi eside, ukuze zilinganise amalungelo alezo zisebenzi ebeziphuthile nendima edlalwe yilezo okudingeke ukuthi zisebenze ngokweqile ngenxa yalezo eziphuthile.
Ukubamba ezikhundleni eziphezulu
Uma isisebenzi siqokwe ukuba sibambe esikhundleni esiphezulu isikhathi esingaphansi kwamasonto ayisithupha, uhlelomsebenzi kumele lugxile emsebenzini leso sisebenzi esiqashelwe kuwo ngokugcwele. Kuncike ekutheni leso sisebenzi ngesikhathi sisabambile besiwenza kanjani umsebenzi, kumele uvezwe umsebenzi omuhle esiwenzile esikhundleni esiphezulu ngesikhathi sekuhlolwa ukwenziwa komsebenzi, ohlelwenimsebenzi lwesikhundla esiqashelwe kuso ngokugcwele.
Uma ubambile esikhundleni esiphezulu isikhathi esingaphezu kwamasonto ayisithupha, uma ukhokhelwa imali yokubamba, kumele kwakhiwe uhlelomsebenzi lwesikhundla esiphezulu okumele usebenze ngalo. Ukwenziwa komsebenzi yisisebenzi, esibambile esikhundleni esiphezulu kuyohlolwa ngokohlelomsebenzi oluchitshiyelwe, ngokwamazinga asebenza ezingeni lesikhundla isisebenzi esiqashelwe kuso ngokjugcwele. Iqophelo lokwenziwa komsebenzi kumele libalwe ezingeni leholo lesikhundla isisebenzi esiqashelwe kuso ngokugcwele, kuye ngokweholo lesisebenzi mhla zingama-31 kuNdasa womjikelezo.
Ukuthuthwa kwezisebenzi
Uma izisebenzi zithuthelwa komunye umsebenzi ezingeni elifanayo, kungumsebenzi wazo ukuhlinzeka umnyango omusha ngohlelo lwakamuva lokuhlolwa kokwenziwa komsebenzi. Uma isisebenzi sishintsha umsebenzi emnyangweni owodwa ngesikhathi somjikelezo we-PMDS, ukubuyekezwa kokwenziwa komsebenzi maqondana nomsebenzi owushiyayo kumele kuqedelwe ngaphambi kokuthi uqale umsebenzi omusha. Uma isisebenzi esishintsha umsebenzi siyinduna noma imenenja, ukubuyekezwa kokwenziwa komsebenzi wesisebenzi ngasinye esingaphansi kwaso kumele kuqedelwe ngaphambi kokuba sidlulele komunye umsebenzi. Uma isisebenzi sishintshelwe komunye umnyango , kumele kube nokuxoxisana mayelama nenqubekela phambili yokubuyekezwa komjikelezo we-PMDS wangaleso sikhathi ngaphambi kokuthi leso sisebenzi sishiye emnyangweni. Esimeni lapho kuyizinduna, ngale kokuthi ziyaphi, kuyodingeka ukuthi zihlole izisebenzi ezingaphansi kwazo ngaphaphi kokuhamba.
Ukungaziphathi ngendlela kanye nokuxoshwa
Izinqumo ezimaqondana nokukalwa kokwenziwa komsebenzi kumele zincike ezintweni ezenziwe yisisebenzi ngokomsebenzi. Esimweni lapho kusolakala ukungaziphathi ngendlela, kunemibuzo okudingeka ibuzwe.
Hlobo luni lokungaziphathi kahle (isibonelo, ezezimali, ezokuphatha)?
Ngabe watholakala enecala noma cha?
Uma atholakala enecala, wathola hlobo luni lwesigwebo (isibonelo, waxoshwa, wamiswa)?
Ngabe ukungaziphathi kahle kanye/noma nesigwebo kwaba nomthelela ekwenziweni komsebenzi?
Ngabe isisebenzi saxoshelwa ukuphutha isikhathi esiluliwe?
Kunzima ukubeka imithetho evamile futhi icala ngalinye kumele lihlulelwe ngendlela efanele lona. Uma icala lokungaziphathi kahle kanye/noma ukulalelwa kwalo, kanye/noma nanoma yisiphi isigwebo sibe nomthelela ongemuhle ekwenziweni komsebenzi yisisebenzi, kuzoba nzima ukukhuthaza ukuklomelisa ngo-3 nangaphezulu kanjalo nokunikeza ibhonasi yokwenziwa komsebenzi.
Izichibiyelo zesivumelwano sokwenziwa komsebenzi
Ukwenziwa komsebenzi eMisebenzini Kahulumeni kwenziwa ezimweni ezehlukene. Isivumelwano sokwenziwa komsebenzi. Izinguquko zingenziwa esivumelwaneni sokwenziwa komsebenzi. Ngisho noma i-PA isayiniwe ekuqaleni komjikelezo wokwenziwa komsebenzi, kumele izinguquko nezengezo zivezwe njalo kwi-PA kanye noHlelomsebenzi.
I-PA kanye noHlelomsebenzi okuhlolwa ngakho isisebenzi ekupheleni komjikelezo kumele kuvezwe ngendlela eqondile emisebenzini eyenziwe yisisebenzi kumele kwenziwe kwi-PA nakuHlelomsebenzi futhi lokhu kumele kusayinwe kufakwe usuku yibo bobabili isisebenzi nenduna yaso.
7 UKUQASHWA KOKWENZIWA KOMSEBENZI, UKUBUYEKEZA KANYE NOKUHLOLA
7.1 Ukuqashwa kokwenziwa komsebenzi
Ukwenziwa komsebenzi ezingeni lomuntu ngayedwana kumele kuqashwe ngokuqhubekayo ukuze kukwazi ukulekelela ekukhonjweni kwezingqinamba ekwenziweni komsebenzi kanye nezinguquko kanye nokubhekana nokuthuthusa nokwenza ngcono izidingo uma zivela kanjalo noku – 
khomba inqubekela phambili kanye/noma nokuhlonza izithiyo ekufezeni izinjongo neqophelo;
lekelela izinduna nabaninimsebenzi bakwazi ukubhekana nezinkinga ezimayelana nokwenziwa komsebenzi;
hlonza nokuhlinzeka ngokweseka okkudingekayo;
ukuguqula izinjoko namaqophelo; kanye
nokuqinisekisa ukufunda nokuthuthuka okuqhubekayo.
7.2 Imikhakha yokwenziwa komsebenzi kanye nesilinganiso sokukala 
Le mikhakha emihlanu yokwenziwa komsebenzi elandelayo isetshenziselwa ukukala ukwenizwa komsebenzi, ukubuyekeza kanye nokuhlolwa kwezisebenzi kwaminyaka yonke:
UKUKALA
UMKHAKHA
INCAZELO 
1
UKWENZIWA KOMSEBENZI NGENDLELA EGCULISAYO
Ukwenziwa komsebenzi akuhambisani nezinga elilindelekile lomsebenzi. Ukubuyekezwa/ukuhlolwa kuveza ukuthi umninimsebenzi uphumelele ukwenza umsebenzi onemiphumela engaphansi kwezinga kuwo wonke umsebenzi wakhe kanye nezinkomba njengoba kuchaziwe eSivumelwaneni Sokwenziwa Komsebenzi kanye noHlelomsebenzi.
2
UKWENZIWA KOMSEBENZI OKUNGEKHO EZINGENI
Ukwenziwa komsebenzi kuyahlangabezana namazinga alindelekile omsebenzi. Ukubuyekezwa/ukuhlolwa kukhomba ukuthi umninimsebenzi ukwazile ukusebenza ngaphansi kwemiphumela yokusebenza okusezingeni ngaphezu kwesigamu sezindlela zokusebenza kanye nezinkomba njengoba kuchaziwe eSivumelwaneni Sokwenziwa Komsebenzi kanye noHlelomsebenzi. 
3
UKWENZIWA KOMSEBENZI OKUSEZINGENI
Ukwenziwa komsebenzi kuhambisana ngokuphelele namazinga alindelekile kuzo zonke izingxenye zomsebenzi. Ukhobuyekezwa/ukuhlolwa kukhomba ukuthi umninimsebenzi ukwazile ukusebenza ngokusezingeni ezindleleni zonke zokusebenza kanye nezinkomba njengoba kuchaziwe eSivumelwaneni Sokwenziwa Komsebenzi kanye noHlelomsebenzi. 
4
UKWENZIWA KOMSEBENZI OKUNGALE KOKULINDELEKILE
Ukwenziwa komsebenzi kungaphezu kwamazinga alindeleke emsebenzini. Ukubuyekezwa/ukuhlolwa kukhomba ukuthi umninisebenzi ukwazile ukusebenza kangcono kunemiphumela yokusebenza okusezingeni ngaphezu kwesigamu sezindlela zokwenziwa komsebenzi kanye nezinkomba njengoba kuchaziwe eSivumelwaneni Sokwenziwa Komsebenzi kanye noHlelomsebenzi futhi uphumelele kukho konke emjikelezweni wokwenziwa komsebenzo.
5
UKWENZIWA KOMSEBENZI NGENDLELA EBABAZEKAYO
Ukwenziwa komsebenzi kweqe kakhulu emazingeni alindeleke kumninimsebenzi ezingeni lakhe. Ukubuyekezwa/ukuhlolwa kukhomba ukuthi umninimsebenzi ukwazile ukwenza kangcono kunemiphumela yokusebenza okusezingeni kuzo zonke izindlela zokwenziwa komsebenzi kanye nezinkomba njengoba kuchazwe kwi-PA noHlelomsebenzi futhi ukwazile ukukugcina lokhu kuzo zonke izingxenye zomsebenzi wakhe emjikelezweni wokwenziwa komsebenzi.
7.3 Indlela yamaphuzu amahlanu yokunika amamaki
Njengoba kukhonjisiwe bngaphezulu, i-EPMDS isebenzisa indlela yamaphuzu amahlanu okunika amamaki. U -“3” ezingeni – “Lokusezingeni” – usho ukuthi ukwenziwa komsebenzi yisisebenzi kuhambisana ngokuphelele nezinga elilindelekile futhi siphumelele ukuveza imiphumela esezingeni kuzo zonke izingxenye zokwenziwa komsebenzi. Ngokwendlela entsha yokubhekana nokukalwa kokwenziwa komsebenzi, isisebenzi esikalwe “njengesisezingeni” sihambisane ngokuphelele nezidingo zomsebenzi. Ezingeni lokukala lokhu kuchaza isamba samamaki esingamaphesenti ayi-100 (ekuqaleni u-3 wayechaza amaphesenti angama-60).
7.4 Ukubuyekeza nokuhlola izinga lokusebenza
(Ifomu lokubuyekeza kwamaphakathi nonyaka eliseSithasislweni E; bheka ku-8.1 kulabo abasavivinywa emsebenzini)
Imihlangano yokubuyekeza ukwenziwa komsebenzi iyingxenye esemqoka kakhulu ohlelweni lokuqapha. Lokhu kubuyekeza kumele kwenziwe njalo njengoba nezimo ziphoqa. Ukubuyekezwa kusemqoka ukukhuthaza nokudalula izingxenye lapho isisebenzi sidinga ukukhuliswa khona uma kunesidingo, ukulungisa i-PA. Induna kumele isebenzise wonke amathuba ukuxoxisana ngokwenizwa komsebenzi wesisebenzi, kuhlanganisa imihlangano yophiko, imibiko kanye nokuxoxisana nje. Ngokwe-PSR 1/VIII B.4(b) induna yesisebenzi kumele iqaphe ukusebenza kwesisebenzi ngokuqhubekayo bese isinikeza impendulombiko ngokusebenza kwaso: okungenani izikhathi ezine ngonyaka – ngomlomo, uma ukusebenza kwesisebenzi kugculisa (kusezingeni nangaphezulu); ngokubhaliwe uma kungagculisi (kungagculisi nangaphansi); okungenani kabili (ngokubhaliwe noma ngomlomo) ezinyangeni eziyisithupha ngaphambi kokuhlolwa kokwenziwa komsebenzi wonyaka okusemthethweni okuhlanganisa umjikelezo wonke.
Uma induna, ngokwemiphumela yokubuyekeza, noma nanoma yingasiphi isikhathi somjikelezo wokwenziwa komsebenzi, yazile ukuthi ukusebenza kwesisebenzi kukalwe kwaba ngaphansi kokulindelekile, induna kumele iqede ukuhlolwa okusemthethweni, inikeze amamaki ama-KRA nama-GAF, igcwalise yonke imibhalo futhi isayinwe yisisebenzi. Lokhu kuyoqinisekisa ukuthi isisebenzi siyacacelwa ukuthi indlela esisebenze ngayo ayemukelekile futhi ukuqhubeka nokusebenza ngaleli zinga eliphansi kanje kungathikameza ukunikezelwa kwezidingo emphakathini futhi siqinisekile ukuthi umphumela wokuhlolwa kokusebenza okungaphansi kwezinga ekupheleni komjikelzo kuhambisana nezingqinamba zakhona.
Induna kumele izilungiselele ngoku–
buyekeza isikhathi esedlule kanye nezinjongo neqophelo lesikhathi esizayo;
buyekeza ukweseka okudingekayo kanye nokuhlela izidingo zokuqeqeshwa nokuthuthuka
ngokufuna impendulombiko efanele kubabambiqhaza abathintekayo ukweseka uhlelo;
buyekeza nokulungisa yonke imibhalo ethintekayo; kanye 
nokukhomba izingxenye zangaphandle /nangaphakathi ezinomthelela ekusebenzeni komninimsebenzi.
Umninimsebenzi kumele azilungiselele ngoku –
buyekeza izinjongo ezedlule bese ekhomba izinjongo okungaba ngezintsha;
qoqa bonke ubufakazi obeseka ukwenziwa komsebenzi;
khomba izinto ezithikameza ukusebenza kwakhe;
khomba ukwesekwa okungahle kudingeke kanjalo nokuqeqeshwa kanye nokuthuthukiswa kwezidingo; kanye
khombisa empendulwenimbiko ezonikezwa induna.
Ukubuyekeza kungukuxoxisana phakathi kwenduna nesisebenzi. Okuqukethwe kanye nemiphumela yempendulombiko yesigaba samaphakathi nonyaka kanye nasekupheleni konyaka kumele kusayinwe yizo zombili izinhlangothi. Ukubyekeza kukaMandulo okwamaphakathi nonyaka ngoba kwenziwa kusuka kuMbasa kuya kuMandulo. Kuwo wonke amazinga esikhathi sokubuyekeza kumele ahlanganise ukuxoxisana ngezidingo zohlelo lokuthuthukiswa kwesisebenzi. Ukuhlolwa kokugcina kanye nokuxoxisana kumele kwenziwe ekupheleni komjikelezo futhi kuqondane nokuphela konyaka wezimali, okungukuthi ekupheleni kwenyanga kaNdasa minyaka yonke. Umphumela wezingxoxo zokuhlola yiwona oyisamba samamaki okusebenza kwesisebenzi okuyisamba sama-GAF kanye/noma ama-KRA.
Izingxoxo zokuhlola kumele zivule –
ithuba lesisebenzi lokuthi sihlole umsebenzi waso kanye nalokho okuyigalelo laso ezinhlosweni zomnyango kanye nasekukhombeni izingxenye ezidinga ukuthuthukiswa; 
ithuba lenduna lokuthi ihlinzeke ngempendulombiko mayelana nokwenziwa komsebenzi unyaka wonke kanye nokuhlonza izindlela zokwenza ngcono lokho okwenziwe; 
ithuba lesisebenzi lokuthi sibe negalelo kanye nokuphendula ekuphawuleni mayelana nokusebenza kwaso kanye nasekukhombeni izinto ezingaphezu kwamandla aso okuyizona eziholela emiphumeleni yokungasebenzi kahle.;
izingxoxo ezivulelekile phakathi kwesisebenzi nenduna yaso kumele zibhekelelwe futhi kuvunyelwane ngemibono yokuxazulula izinkinga;
isivumelwano mayelana namamaki okuhlola konke esiveza isinqumo maqondana nezinga lempumelelo ezuziwe ngokwesivumelwano sokwenziwa komsebenzi; kanye
nethuba lenduna kanye nesisebenzi lokuthi bavumelane ngezingxenye zokuzithuthukisa.
7.5 Ukuhlolwa kokwenziwa komsebenzi kwaminyaka yonke
Ithuluzi lokuhlola ukwenziwa komsebenzi
Ithuluzi lokuhlola ukwenziwa komsebenzi kwezisebenzi ezingesiwo amalungu e-SMS (amazinga eholo asuka kwelo-1 kuya kwele-12) litholakala eSithasiselweni F.
Lona lelo thuluzi lokuhlola[1] lisetshenzisellwa ukubuyekeza ukwenziwa komsebenzi, kanjalo nokusebenza kwesisebenzi konyaka wonke. Yilokhu kuhlola konyaka wonke okuzosetshenziswa njengesisekelo ukunquma mayelana nomsebenzi wesisebenzi. Lona lelo thuluzi kumele liphinde lisetshenziswe ukunquma mayelana nalabo abavivinyelwa emsebenzini, imiklomelo kanye nokuthuthukiswa kwamakhono. Ngaphandle kwezingxoxo zokubuyekeza kanye nolwazi induna enalo ngokusebenza kwesisebenzi, izimenenja kumele zicabange ukuthi ukuhlola kumele kuncike “kuphela olwazini oluqukethwe yithuluzi elimiselwe ukuhlola ukwenziwa komsebenzi.”[2]
Izinyathelo ohlelweni lokuhlola
I-EPMDS incike esivumelwaneni phakathi kwenduna kanye nesisebenzi mayelana, okokuqala, ukwenziwa komsebenzi okulindelekile ngesikhathi somjikelezo (isivumelwano sokwenziwa komsebenzi), kanye, okwesibili, nemiphumela edingeka ifeziwe ngesikhathi somjikelezo. 
Induna izoba nolwazo oluphelele mayelana nokusebenza kwesisebenzi futhi iyobamba elikhulu iqhaza ohlelweni lokuhlola. Ukuhlola konyaka kwenziwa ekupheleni komjikelezo wokwenziwa komsebenzi mhla zingama-31 kuNdasa minyaka yonke. Ukuhlola konyaka kuhlinzekela amamaki okukala okugcina okubhekwa wona lapho kuthathwa izinqumo ngomsebenzi nezimo ezifana nokwenyuselwa iholo kanye nokunikwa kwemiklomelo yokwenziwa komsebenzi. Uhlelo luqala ngokuzihlola kwezisebenzi. Induna bese ihlola isisebenzi kanye nokubuyekezwa kokuzihlola.
Ukuzihlola
Iqhaza lesisebenzi esihlolelwa umsebenzi waso yileli -
ukuhlola inqubekela phambili yaso ngokwesivulwano saso sokwenziwa komsebenzi kanye nohlelomsebenzi, ngesikhathi sokubuyekeza kanye nokunika izikalo zokwenziwa komsebenzi;
ukwazisa imenenja yaso ezinye izinto okumele zenziwe ezisemqoka ezenzeka ngaleso sikahthi ezingekho ohlelweni lokwenziwa komsebenzi kanye/noma ukwenziwa komsebenzi esikuthatha njengokusemqoka;
ukuhlinzeka ngemibono ezingxenyeni zokwenziwa komsebenzi, ezikhonjwe yimenenja njengezingekho ezingeni;
ukubuyekeza ukusebenza kwaso ukuthi kufanele yini; kanye
nokuxoxisa kanye nokuqalisa izichibiyelo ezifanele esivumelwaneni sokwenizwa komsebenzi. 
Ukuhlola kwenduna
Iqhaza lenduna yesisebenzi ekuhlolweni yileli -
didiyela izigaba zokuhlola;
kuhlola ukusebenza kwesisebenzi ngokwesivumelwano sesisebenzi sokwenziwa komsebenzi kanye nohlelomsebenzi ngesikhathi sokubuyekeza nokufakwa kwamamaki okwenziwa komsebenzi;
ukuncoma ukusebenza kahle kwesisebenzi ngesikhathi sokubuyekeza;
bheka ezinye izinto okumele zenziwe ukuthi zenziwe ngendlela ngalesi sikhathi lezo ezingekho ohlelweni lokwenziwa komsebenzi azithatha njengezisemqoka;
ukuhlonza izingxenye zokwenziwa komsebenzi ezihlonzwe njengezenziwe ngokungekho ezingeni;
ukunikeza isisebenzi ithuba lokuveza imibono yaso ngalesi sikhathi;
ukuhlonza izinyathelo eziwusizo ezingathathwa ukunciphisa izinto ezingavimba ukusebenza kwesisebenzi;
ukubuyekeza ukuba semthethweni kwesivumelwano sokusebenza kwesisebenzi kanye nohlelomsebenzi;
ukuxoxisana kanye nokuqalisa izichibiyelo ezifanele zohlelo lokusebenza kwesisebenzi;
ukurekhoda ukuphawula kwayo maqondana nokusebenza kwesisebenzi.
Ukuhlolwa kokufezeka kwemiphumela (KRA) ebekwe ohlelwenimsebenzi
I-KRA ngayinye kumele ihlolwe ngokwamazinga abekwe ezintweni okumele zenziwe ezifezekile.
Ukukala okuyinkomba yamaphuzu amahlanu kumele kuhlinzekelwe i-KRA ngayinye. 
Lokhu kukala kumele kuphindaphindwe ngesikalo esinikezwa i-KRA ngesikhathi sohlelo lwesivumelwano, ukuhlinzeka isamba. 
Isibali mamaki singasetshenziswa ukuhlanganisa amamaki nokubala isamba sama-KRA, ancike esisindweni esingamaphesenti angama-80 anikezelwa ama-KRA.
Ukuhlolwa kwama-GAF
I-GAF ngayinye kumele ihlolwe ngokwamazinga athile aphumelele ukwenziwa. 
Ukukala okuyinkomba yamaphuzu amahlanu kumele kuhlinzekelwe i-GAF ngayinye. 
Lokhu kukala kumele kuphindaphindwe ngesikalo esinikezelwe i-GAF ngesikhathi sohlelo lwesivumelwano, ukuhlinzeka isamba.
Isibali mamaki singasetshenziswa ukuhlanganisa amamaki nokubala isamba sama-GAF, ancike esisindweni esingamaphesenti angama-20 anikezelwa ama-GAF.
Ukunika amamaki okuhlola ngokubhekela okuthile (PAR)
Amamaki esewonke, ngokuhambisana nesikalo sokuhlola sihlinzekiwe emphumeleni ofingqiwe wokubuyekezwa kwaminyaka yonke kokwenziwa komsebenzi kwama-KRA nama-GAF. Isibali sesikalo sokuhlola singasetshenziswa ukuhlinzeka isamba ngokuhlanganisa isamba sama-KRA nama-GAF afeziwe. NGesikhathi sesigaba sokuxoxisana umlomo nomlomo kwenduna nesisebenzi kumele kuvunyelwane ngakho ekukalweni (kwesisebenzi/sokuzihlola kanye nokuhlola kwenduna). 
Uma kunokuvumeIana phakathi kwenduna nesisebenzi ngesikalo, lokhu kuba ukunika amamaki okuhlola ngokubhekela okuthile (PAR). Induna yesisebenzi ibe seyithumela lokhu kuhlola ngokubhekela okuthile kuMqondisi (uma induna ingesiye uMqondisi). Okwamanje uMqondisi angaphosa imibuzo nge-PAR uma ebona ukuthi i-PAR ibe nokwenzelela ekusebenzeni kwesisebenzi (kuphansi kakhulu/kuphezulu kakhulu) angacela induna ukuba ibuyekeze amamaki nesisebenzi. UMqondisi uthumela wonke ama-PAR esisebenzi esigungwini esiphezulu esihlolayo ukuze kwenziwe ukulawula kokuqala (ukulungiselela kokulawula kuxoxwe ngakho endimeni 8 ngezansi
Uma kunokungavumelani okungeke kuxazululeke phakathi kwabo bobabili ngamamaki anikeziwe, isisebenzi nenduna kumele babeke izizathu, lezi zizathu kumele zithunyelwe kumlamuli ongachemile ukuze kube nokuvumelana ngaphambi kokuthi kwenziwe ulawulo. Uma lokhu kulamula kungaphethi ngesivumelwano ezinsukwini ezinhlanu, kungasetshenziswa amanothi uma isikhalo sithunyelwe emva kokuqedwa kwalo lonke uhlelo
8 UKULAWULWA KOKWENZIWA KOMSEBENZI
Izizathu zokulawulwa kwamamaki esisebenzi zihlanganisa lokhu okulandelayo (
Inhloso yokuhlolwa kokubuyekezwa kokwenziwa komsebenzi ngamazinga aphezulu ezokuphatha (ukulawula) wukuqinisekisa ukuthi ukwenziwa komsebenzi kwazo zonke izisebenzi kwenziwa ngendlela engenakwenzelela futhi efanayo kuyo yonke iMinyango.
I-MPSA imise ukuthi yiphesenti eli-1.5 lesabelomali seholo lomnyango elingabekelwa ukubhekela amabhonasi okwenziwa komsebenzi. 
I-MPSA imisile futhi ukuthi yiphesenti eli-1 eholweni lomnyango elingabekelwa ukubhekela ukwenyuswa kwweholo.
Ukubaluleka kokuzihlola okuyiqiniso okuhambisana namamaki ayiqiniso okuvunyelwene ngawo phakathi kwenduna nesisebenzi akukho lapho kuvezwe khona kwacaca njengasekuqaleni kohlelo lokulawula. 
Kumele kube nokubuka ngaso linye amazinga adingeka ezingeni ngalinye lokukala kanjalo nethuluzi elisetshenziselwa ukukala amazinga okumele ahambisane nomsebenzi lapho kudingeka khona okumele kwenziwe okufanayo. Ukulawulwa kokwenziwa komsebenzi kuvela uma ukukala komuntu ngayedwana okuvunyelwene ngakho phakathi kwenduna nesisebenzi kudinga ukuchitshiyelwa, ikakhulu uma inhloso yokulawula kuwukuthi kwehliswe amamaki.
Njengoba sekushiwo ngenhla, ukunikwa kwesisebenzi amamaki okuhlola ngokubhekela okuthile (PAR) yilokho okuvunyelwana ngakho phakathi kwesisebenzi nenduna yaso. Okwamanje isisebenzi kumele sazi ngamamaki. Uma kunoguquko, ikakhulu ngenhloso yokwehlisa amamaki, kumele kuxoxiswane ngakho ngendlela esobala.
8.1 Indlela ejwayelekile yokwabiwa kwemihlomulo yokwenziwa komsebenzi ngokwezigaba
Ukwenziwa komsebenzi okusezingeni (ngokulingene, ngokugculisayo) kuklonyeliswa ngeholo lonyaka, ibhonasi, izinguquko eholweni lonyaka kanye nokwenyuselwa iholo. Ukwenziwa komsebenzi okungaphezu kokulindelekile kuphela okufanele kuklonyeliswe ngomklomelo wokwenziwa komsebenzi. Le mikhombandlela elandelayo, incike emigomeni yezibalo zokwabiwa kwemihlomulo yokwenziwa komsebenzi, ingalekelela iKomidi elilawulayo ekubuyekezeni ukuhlaziywa okufingqiwe kwemiphumela yamamaki okwenziwa komsebenzi. Ngokokwabiwa okujwayelekile, okungaba ngamaphesenti angama-25 ezisebenzi kumele ifaneleke ukungena kwesisodwa salezi zigaba zebhonasi yokwenziwa komsebenzi. Lo mkhombandlela ungabhekisiswa uma kukhonjwa imigudu futhi kwenziwa iziphakamiso zamabhonasi angafinyelela ephesentini eli-1.5 esabelwenimali semiholo –
Isigaba Sokwenziwa komsebenzi
Isamba samamaki
Iphesenti elilandelayo lezisebenzi kumele livele lingene kulesi sigaba
Ukwenziwa komsebenzi okungamukelekile
69% nangaphansi 
3%
Ukwenziwa komsebenzi okungekho ezingeni
70% - 99%
7%
Ukwenziwa komsebenzi okusezingeni (okuthe ukweqa kancane kokulindelekile)
100% - 114%
65%
Ukwenziwa komsebenzi okungaphezu kokulindelekile
115% - 129%
15%
130% - 149%
7%
Ukwenziwa komsebenzi ngamalengiso
150% - 167%
3%
Lokhu kungakhonjiswa kanje –
8.2 Ikomidi lokubuyekeza kwamaphakathi (IRC)
Ngaphandle kokusungulwa kweKomidi Elilawulayo lomnyango, kufanele iminyango ibuye isungule ikomidi lokubuyekeza kwamaphakathi (phakathi kwenduna neKomidi elilawulayo) elizobuyekeza/lawula ukunikwa kwamamaki ngokubhekela okuthile kwezisebenzi. Uhlobo lwala makomidi luzoncika ebukhulwini nasesimweni somnyango.
Nanoma yiziphi iziphakamiso zezinguquko emamakini aleso sigungu kumele kuxoxiswane ngazo nenduna yezisebenzi ezithintekayo. I-IRC ingaphakamisa ukuthi izinguquko zesamba samamaki (PAR) zihlanganise ukwehliswa kwalawo mamamaki. 
Ikomidi lokubuyekeza kwamaphakathi lithola aMamaki Okuhlola Ngokubhekela Okuthile kwazo zonke izisebenzi ezibika kulo, ukuba abuyekezwe bese eqhathaniswa futhi aqinisekiswe. Uma ikomidi lokubuyekeza kwamaphakathi livumelana ne-PAR, ibe seyiba ukukalwa kokuhlola okuqinisekisiwe (VAR). Nanoma yisiphi isiphakamiso ekwehlisweni kwamamaki kumele sibuyiselwe enduneni yesisebenzi ukuze izame ukuvumelana nezinguquko. Uma induna noma umlamuli ehluleka ukucacisela isisebenzi size sibone mayelana nezinguquko, amamaki kumele adluliselwe eKomidini Elilawulayo. IKomidi Elilawulayo yilo eliqinisekisa amamaki abe eseba ukuhlolwa kwamamaki okuqinisekisiwe (CAR) okuyiwona mamaki okugcina esisebenzi.
Emuva kokwamukela isiqiniseko esibhaliwe saMamaki Okuhlolwa Okuqinisekisiwe kokugcina emnyangweni, isisebenzi esinesikhalo singabe sesithumela isikhalo saso eThimbeni Lokwedluliswa Kokuhlola, uma kungavunyelwana futhi singekho nesixazululo, isisebenzi sesingathumela isikhalo esisemthethweni ngokweNqubo Yezikhalo Yemisebenzi Kahulumei.
8.3 IKomidi loMnyango Elilawulayo (DMC)
Umnyango ngamunye ungasungula iKomidi loMnyango Elilawulayo (DMC) emazingeni eholo kusuka kwelo-1 kuya kwele-12, osihlalo walo yiNhloko Yomnyango, iMenenja Yemisebenzi Edidiyelwe noma Isisebenzi Esiphezulu Kwezezimali emnyangweni. IKomidi liphinde libe nezimenenja ezinkulu ngokokubona kwe-HOD. Iminyango kumele inqumo ukuthi le-DMC ibuye ilawule namamaki e-SMS.
(Bheka futhi endimeni ye-11.)
Amandla nemisebenzi ye- DMC
Iqhaza leKomidi Lomnyango Elilawulayo wukuqinisekisa ukuthi ukuhlolwa kokwenziwa komsebenzi konyaka kuyiqiniso, kuyefana futhi akunakwenzelela, wukuqapha uhlelo lokuhlolwa kokwenziwa komsebenzi ngokuthola umqondo ophelele wokuthi ngabe wonke amazinga nemithetho kusetshenziswe ngendlela efanayo futhi enobuqiniso ezisebenzini ezisezingeni elifanayo. I-DMC angeke ifinyelele odabeni lomuntu ngayedwana ukuhlola amamaki kodwa ingasungula indlela yokubheka uhlelo lonke. Uma i-DMC ihlonza ukwehlukana noma okushaya amanzi, lokhu kuyobuyiselwa kubaQondisi nezinduna abavumelene ngamamaki nabasebenza ngaphansi kwabo, kanye nezizathu zaleso sinqumo. Lokhu kumele kuhambisane nesicelo sokuthi kubhekiswe kabusha amamaki. Ngaphandle uma kuyizilungiso zamamaki okuhlola esewonke adale ushintsho emamakini okuhlolwa kwesisebenzi (njengethimba) ngesisindo esifanayo, iDMC angeke iguqule amamaki okuhlolwa esisebenzi ngasodwana ngale kokubuyisela udaba kwi-IRC kanye nenduna eyenza ukuhlola ekuqaleni. I-DMC kumele igcine amaminithi abanzi ezinqumo, ikakhulu uma kuphakanyiswe ukuthi kwehliswe isamba samamaki.
Iqhaza leKomidi Lomnyango Elilawulayo kumele-ke –
lihlinzekele ukubhekelelwa okubanzi kokusebenza kwe-EPMDS, liqinisekise ukuthi uhlelo lokuphathwa kokwenziwa komsebenzi, kuhlanganisa ukumiswa kwamazinga okusebenza kusemthethweni, akunakwenzelela futhi kunenhloso;
leluleke umnyango ngemivuzo eyimali nengesiyo imali, kuhlanganisa amaphesenti athile amabhonasi okwenziwa komsebenzi, umqondo wesamba esiphezulu esimiswe yi-MPSA;
libone izinkinga ezingahle zibe khona ohlelweni bese leluleka i-HOD ngokufanele;
libuyekeze amamaki okuhlolwa konke ezingxenyeni zonke zomnyango;
liphakamise amazinga emiklomelo kanye nezinyathelo eziwusizo zokwenziwa komsebenzi kanye nokungenziwa komsebenzi ngokulandelana kwakho;futhi 
lenze iziphakamiso maqondana nezinyathelo okumele zibhekisiswe lapho izimenenja nezinduna zingawenzi ngendlela efanele nengenakwenzelela umsebenzi wazo mayelana nokuhlolwa nokunika amamaki ngokwe-EPMDS.
8.4 Ithimba Lokwedluliswa Kokuhlola (AAP)
Iqhaza le-AAP libekwe lacaca endikimbeni yokubuyekezwa nokulawulwa kokwenziwa komsebenzi (bheka iSithasiselo H ukubona umdwebo wohlelo). Leli qhaza liyizigaba ezimbili: (a) njengekhambi lomnyango esisebenzini esingavumelani nesiphakamiso esivezwe yi-IRC sokuchibiyela amamaki okuhlolwa, futhi emva kokwaziswa ngamamaki okugcina (CAR) ngaphambi kokufakwa kwesikhalo esisemthethweni, kanye (b) nanjegomlamuli esingxabanweni nasekungavumelanini kwesikhashana.
IThimba Lokwedluliswa Kokuhlola lakhiwa yi-HOD ezimeni ezithile futhi kumele lihlanganise ongoti kulo msebenzi, ukuphathwa kokwenziwa komsebenzi, ezomthetho kanye nezezisebenzi. IThimba lizobheka izethulo zezisebenzi ezibhaliwe esimeni sokungavumelani emva kokuthumela okubhaliwe ophikweni lweZezisebenzi. I-AAP esisunguliwe, inale misebenzi elandelayo – 
Ukubuyekeza ukungavumelani phakathi kwesisebenzi nomnyango mayelana naMamaki Okuhlolwa Aqinisekisiwe, nokwenza iziphakamiso mayelana neKomidi Lomnyango Elilawulayo. Ukuthunyelwa kwenziwa yisisebenzi esinesikhalo ophikweni lweZezisebenzi lona olube seluqinisekisa ukuthi i-AAP iyasebenza futhi imi ngomumo.
Ukusebenza njengomlamuli yenze neziphakamiso eKomidini Lomnyango Elilawulayo ezimeni eziyisipesheli zengxabano nokungavumelani, isibonelo ophikweni oluthile noma nemenenja noma induna ethile, noma yesisebenzi esithile, ikakhulu ezimeni lapho inkinga kuyindaba yokuchazwa noma ukusebenza kwe-EPMDS.
8.5 Ukungavumelani ngamamaki kanye nokuhlola
Ukuvumelana phakathi kwesisebenzi nenduna yaso, kanye/noma nezinyathelo zokubuyekeza nokulawula ezindabeni ezithinta amamaki, akusiyo into engaqinisekiswa. Uma kuhlangatshezwana nezidingo zohlelo uma kuxhunyanwa najlo futhi kunokuxoxisana phakathi kwenduna nesisebenzim kumele kube nokungavumelani okuncane.
Yize kunjalo, ukungavumelani kungenzeka (a) phakathi kwesisebenzi nenduna yaso; (b) phakathi kwesisebenzi nenduna ngakolunye uhlangothi kanye ne-IRC kolunye; (c) phakathi kwe-IRC kanye neKomidi Lomnyango Elilawulayo; ngisho naphakathi kweKomidi Lomnyango Elilawulayo kanye ne-HOD noma Isiphathimandla Esiphezulu.
Ukungavumelani emazingeni e-IRC kanye/noma eMakomidini Omnyango Alawulayo kungancishiswa uma ukuhlolwa kwezimenenja eziphezulu kwenziwa ngaphambi kokuhlolwa kwalabo abangesizo izimenenja. Lokhu kungasiza ekunciphiseni ukuphikisana nokungalingani okungaba khona ekuhlolweni, isibonelo, ama-KRA athile atholakala emazingeni ehlukene. Le ndlela ingabeka imikhawulo ethile yokwenziwa komsebenzi engahle isebenze njengamazinga okuthathelwa kuwo uma kuhlolwa umuntu ongekho ezingeni lokuphatha emnyangweni. Uma kunokungavumelani okukhulu phakathi kwe-IRC kanye neKomidi Lomnyango Elilawulayo, noma uma i-HOD ingathandi ukuvuma iziphakamiso zeKomidi Lomnyango Elilawulayo, udaba olunjalo kumele luxazululwe ezingeni lokuphatha emva kokuxoxisana nezimenenja ezithintekayo. 
Uma imiphumela yohlelo ikhomba izinguquko emamakini omuntu, nezisebenzi zingavumi ukwamukela izinguquko, kuyodingeka zilandele imithetho yezikhalo eMisebenzini Kahulumeni. Njengakuwo wonke ama-EPMDS, izisebenzi kumele zazi ngemigudu nezinhlelo okumele zilandelwe esimeni sokungavumelani ngokuhlolwa kokwenziwa komsebenzi. Uma zonke lezi zimhlelo ezingenhla zehluleka ukuxazulula ukungavumelani kumbe isikhalo, isisebenzi sinelungelo lokulandela ezinye izindlela zomthetho ezikhona ukubhekana nenkinga.
9 IMIPHUMELA YOKUHLOLWA KOKWENZIWA KOMSEBENZI
9.1 Isikhathi sokuvivinywa emsebenzini
Ukwenza umsebenzi kwezisebenzi ezisesikhathini sokuvivinywa kulawulwa ngokohlelo lwe- EPMDS kanye nenqubomgomo yomnyango yesikhathi sokuvivinywa emsebenzini. Uhlelo lumi kanje:
I-EPMDS izoba wuhlelo oluzosetshenziswa ekuhloleni isisebenzi ngesikhathi sisesikhathini sokuvivinywa emsebenzini.
Ukuhlolwa kokwenziwa komsebenzi kwezisebenzi kumele kwenziwe njalo ngekota yonyaka futhi kumele kuxhumane ne- EPMDS.
Ifomu yokuhlola ukwenziwa komsebenzi kumele ithunyelwe kwi- HR ngokushesha emva kokwenziwa kokuhlola.
Ekupheleni kwesikhathi sokuvivinywa emsebenzini induna yesiseebnzi esivivinywayo kumele enze isincomo sokuthi kumele sivumeleke ukuba siqashwe isiseebnzi noma cha. Uma isissebenzi esivivinywayo sitholakala ukuthi asikasifaneli isikhala somsebenzi esikhona, kungakhethwa ezinye izindlela ezifana nokwandiswa kwesikhathi sokuvivinywa emsebenzini, ukubhaliswa ngokusemthethweni ohlelweni lokuhluleka noma njengomzamo wokugcina, ukuxoshwa, ezingenziwa. (Bheka Isithasiselo G ngamafomu okuhlola esikhathini sokuvivinywa emsebenzini.)
Isikhathi sokuvivinywa emsebenzini sesisebenzi akulindelekile ukuthi sihlale sihambisana nomjikelezo osuka mhla lulu- 1 kuMbasa kuya mhla zingama- 31 kuNdasa, kepha ithuluzi lokuhlola le- EPMDS kumele lisetshenziswe ekuhloleni, futhi imiphumela igcwaliswe kwifomu lekota yonyaka yokuhlola.
Ukuphatha kokwenziwa komsebenzi okungekho ezingeni 
Izinduna kulindeleke ukuthi ziqale zihlonze bese, ngokuhambisana nohlelo lokuthuthukisa, zibhekane nokwenziwa komsebenzi okungalindelekile kwezisebenzi ezingaphansi kwazo. Induna kumele zihambisane nezidingo zenqubo zeSiphakamiso se- 10 sonyaka we- 1999 kanye neSiphakamiso se- 10 sonyaka wezi- 2003 – “Umbhalo Wokuhluleka Ukwenza umsebenzi”. I- EPMDS ihlinzekele ukuhlonzwa okusheshayo kanye nesixazululo sokwenziwa komsebenzi okungemukelekile. Ukulinganiselwa kokwenziwa komsebenzi kwesisebenzi “njengokungekho ezingeni” noma okungaphansi ngesikhathi sokuhlolwa ukwenziwa komsebenzi konyaka akumele kube uphawu lokuqala lokuhluleka kwesisebenzi. Ukuqashelwa kokwenziwa komsebenzi, kubalwa nokubuyekezwa kokwenziwa komsebenzi, yikho okuhlinzeka ngamathuba okuqinisekisa ukuthi lokhu akwenzeki. Ukungenelela kwenduna ukulwisana nokuhluleka kokwenziwa komsebenzi kwesisebenzi kungabandakanya nanoma yikuphi kwalokhu okulandelayo:
Ukululekwa komuntu ngamunye
Ukulekelelwa ngokululekwa emsebenzini 
Ukuqeqeshwa okusemthethweni/ ukuphinde uqeqeshwe
Ukuphinde ucaciselwe izidingo zohlelo lomsebenzi lokwenziwa komsebenzi
Ukuhlolwa kwezimo okusetshenzwa ngaphansi kwazo ukuthola ezinye izinto ezingabe ziphazamisa ukwenziwa komsebenzi.
Uma kwenzeka isisebenzi singatshengisi ukuvumelana nemizamo efanelekile kanye neqhubekayo yokwenza ngcono ukwenziwa komsebenzi futhi silokhu siqhubekile sithola isamba samamaki okuhlolwa kokwenziwa komsebenzi esingapahnsi kwama- 90% ohlelweni lokuhlola, isisebenzi kumele sibhaliswe ngokusemthethweni “oHlelweni Lokuhluleka” bese sazizwa ngalokhu ngokubhalelwa. 
9.3 Ukwenyuswa Kwamaholo[1]
Uhlelo lokwenyuswa kwamaholo laqaliswa futhi luphethwe ngokwe- DPSA Minute 1/7/1/4/1 (Uhlaka Lwenqubomgomo Yokukhuthaza – i- IPF) eyabhalwa mhla zingama- 27 kuMasingana wezi- 2003. Kucelwa ukuba ubheke i- DPSA Minute ngemininingwane ye- IPF. 
Izisebenzi ezisemazingeni amaholo kusuka kweloku- 1 kuya kwele- 12 afanelekile ukuba athole ukwenyuselwa amaholo ukuya eqophelweni leholo elikhulu okokugcina lalelo zinga leholo elihambisana nemisebenzi yabo. Ukwenyuselwa ukuya eqophelweni leholo elilandelayo kulelo zinga leholo lesisebenzi kusukela mhla lulu- 1 kuNtulikazi wezi- 2003 kumele kuncike ebudeni besikhathi sokusebenza okuqhubekayo kanye nokwenziwa komsebenzi, futhi akuzenzekeli. Isisebenzi kumele siqede isikhathi esiqhubekayo okungenani sezinyanga eziyi- 12 kulelo qophelo lakhe ( kusuka lulu-1 kuMbasa kuya mhla zingama- 31 kuNdasa) futhi kumele sibe senza umsebenzi okungenani ezingeni lokusebenza kahle (okugculisayo), njengalokhu kuhlolwe ngokwe- EPMDS. 
Umjikelezo wokwenyuswa kwamaholo (kanye nomjikelezo wokuhlolwa) uqhubeka izinyanga eziyi-12 ezilandelanayo, kusukela mhla lu-1 kuMbasa wonyaka lowo. Ukwenyuswa kwamaholo kwenzeka njalo ngonyaka mhla lu-1 kuNtulikazi wonyaka ngamunye, ukuhambisana nezinqubomgomo zomnyango zokuphathwa kokwenziwa komsebenzi. Ukwenyuswa kwamaholo kokuqala kwenzeka mhla lu-1 kuNtulikazi wezi- 2003. UMnyango kumele uqinisekise ukuthi izinhlelo zokuphathwa kokwenziwa komsebenzi ezikhona zisebenza ngendlela yokulekelela uhlelo lokwenyuswa kwamaholo noma usebenzisa nge-EPMDS. Ukwenyuswa kwamaholo mhla lu-1 kuNtulikazi wezi- 2004 nango mhla lu–1 kuNtulikazi weminyaka elandelayo kuncike –
ekusebenzeni kulelo zinga leholo kusuka lulu- 1 kuMbasa kuya mhla zingama- 31 kuNdasa ngaphambi kosuku lokwenyuswa kwamaholo (ukusebenza okuqhubekayo konyaka owodwa eqophelweni leholo); kanye 
nasekuhloleni kokwenziwa komsebenzi okungena okugculisayo ngaleso sikhathi okuhambisana nezinhlelo zomnyango zokuphathwa kokwenziwa komsebenzi okuthile.
Kumele kusetshenziswe amaqophelo amaholo akhona ohlelweni lokwenyuswa kwamaholo. Izisebenzi ezisemaqophelweni amaholo azo ( ezisemaqophelweni amaholo angaphezu kwezinga leholo elikhulu okokugcina elihambisana nomsebenzi waso) akumele zenyuselwe amaholo, kepha kumele zithole nanoma yikuphi ukulungiselwa amaholo konyaka ekulinganisweni kwamaholo. Uhlelo Lokwenyuselwa amaholo aluvimbi iSigungu Esiphethe ukuba sinike amaholo athe ukuphakama ezisebenzini ngokwe - PSR (Isahluko 1 iNgxenye V/C3). Ngakho- ke –
Izisebenzi, ezinikwe amazinga amaholo athe ukuphakama yiSigungu esiphehte, angahambisani nesisindo somsebenzi esihambisana nemisebenzi yazo, akumele zinikwe ukwenyuselwa amaholo ukuya ezingeni leholo elithe ukuphakama; futhi 
Izisebenzi, ezinikwe iqophelo leholo eliphezulu, elihambisana nesisindo somsebenzi wazo, kumele zivumeleke ukuba zinikwe ukwenyuselwa amaholo, uma nje zihambisana nemigomo ebekiwe. 
Izisebenzi ezizuzayo ekwenyuselweni kwamaholo ngesikhathi sonyaka wezimali zizothola inzuzo ngaphezu kokulungiselwa amaholo okungaba khona okuhambisana nesimo somnotho. Izisebenzi zingakwazi ukuthola ukwenyuselwa amaholo kanye nezinye izikhuthazi ezihambisana nokwenziwa komsebenzi zomnyango ngonyaka owodwa wezimali (isib. amabhonasi) ezihlinzekelwa ezinhlelweni zomnyango zezikhuthazi ezihambisana nokwenziwa komsebenzi. 
Uhlelo loMnyango lwezikhuthazi zokwenziwa komsebenzi 
Njengengxenye yoHlaka Lwenqubomgomo Yokukhuthaza (i- IPF) eyaqaliswa i- MPSA ngonyaka wezi- 2003, iminyango yaziswa ukuthi uMqashi , kusukela mhla lulu-1 kuMbasa wezi- 2003, uhoxile endimeni XXXV yeSiphakamiso se- PSCBC sesi- 3 sonyaka we- 1999. Yonke iminyango kumele izisungulele uhlelo lwezikhuthazi eziyimali oluhambisana nokwenziwa komsebenzi ngokwe- PSR 1/VIII F no G.
Lokhu kuhlinzekela okulandelayo ([1]
(A) Izikhuthazi zokwenziwa komsebenzi okuhle
Umnyango unohlelo lwezikhuthazi eziyimali zokwenziwa komsebenzi lwezisebenzi ezisemazingeni amaholo kusuka kweloku- 1 kuya kwele- 12. Lolu hlelo lufaka ukuklonyeliswa kwamabhonasi okwenziwa komsebenzi, okuhambisana nezilinganiso njengalokhu zibekiwe endimeni 9.5 ngezansi.
(B) Imibono, ukuthuthukisa kanye nokusungula 
Uma isisebenzi senza umbono, ukuthuthukisa noma ukusungula okuseqophelweni eliphezulu kakhulu emnyangweni noma emsebenzini womphakathi uwonke (
(a) Uhulumeni nunelungelo lokusebenzisa lowo mbono, ukuthuthukisa noma ukusungula; futhi 
(b) isigungu esiphethe singaklomelisa isisebenzi (
(i) nganoma yiyiphi inzuzo engesiyo imali;
(ii) ngenzuzo eyimali engabanjelwa mpesheni engadluli emaphesentini angama- 20 eholo lonyaka elibanjelwa impesheni lesisebenzi noma, ngemvume ye –MPSA, inzuzo eyimali engabanjelwa mpesheni engaphezu kwamaphesenti angama- 20 eholo lesisebenzi lonyaka; noma
(iii) ngaleyo nzuzo engesiyo imali kanye naleyo nzuzo eyimali. 
UHlaka Lwenqubomgomo Lokukhuthaza lwenza kube khona ukukhululeka ekuklomeliseni izikhuthazi zokwenziwa komsebenzi, kepha zabeka umkhawulo wokuthi ubukhulu bokugcina kube yi- 18% womholo ojwayelekile ngamabhonasi okwenziwa komsebenzi kwabangisiwo ama- SMS (bheka ngezansi Umsebenzi Wezokuphatha Okuphakathi). Kunqunyiwe futhi ukuthi umnyango ungasebenzisi ngaphezulu kwe- 1.5% wesabelomali samaholo sawo sonyaka wezisebenzi ezisemazingeni amaholo ukusuka kwelo- 1 kuya kwele- 12 ngezikhuthazi zokwenziwa komsebenzi. UMnyango kumele wabe i-1.5% wesabelomali samaholo yokunikezwa kwezinzuzo zokwenziwa kwemisebenzi njalo ngonyaka. Uma lokhu kungenele ukuzuzisa izisebenzi ezifanelekile, uMnyango kumele wehlise amaphesenti noma uqinise imigomo yokunika imiklomelo. I- 1.5% ezimweni ezithile, lingeqiwa ngemvume yeSigungu Esiphethe. 
NgoNdasa wezi- 2005 i- MPSA yakhipha isinqumo sokuqalisa ukusebenza koHlelo Lomhlomulo Wamaholo Akhululekile, kusukela mhla lulu-1 kuNtulikazi wezi- 2005, lwezisebenzi ezisemazingeni amaholo e-11 nele- 12 (Isekhula yesi- 2 wezi- 2005). Lokhu kwaphinde kwasungula Umsebenzi Wezokuphatha Okuphakathi (i- MMS). Lesi sinqumo sibheke kuwo wonke amalungu e- MMS asemazingeni amaholo e-11 nele- 12 aqashwe ngokoMthetho Wemisebenzi Yomphakathi, we- 1994 kanye noMthetho Wezemisebenzi Wezokulungisa, we- 1998. NgokoHlaka Lwenqubomgomo Yokukhuthaza (i- IPF) —
Amalungu e- MMS ayavumeleka ukuba athole ukwenyuselwa amaholo ngokwe- IPF.
Imiklomelo/ amabhonasi okwenziwa komsebenzi (Imiklomelo yokwenziwa komsebenzi ngamalengiso), akhokhwa ngokohlelo lomnyango lwezikhuthazi, awadluli ebukhulwini bokugcina obungamaphesenti ayi-14 omhlomulo wamalungu e- MMS. 
Amabhonasi Okwenziwa Komsebenzi 
Ibhonasi yokwenziwa komsebenzi ingumklomelo oyimali onikwa isisebenzi ngokwenza kwaso umsebenzi okuzinzile okuboanakalayo ukuthi kungaphezu kokulindelekilefuthi kulinganiswa kanjalo ngokwesikali sesilinganiso. Ukuze sivumeleke ukuthi sithole ibhonasi, isisebenzi kumele siqede isikhathi esiqhubekayo sezinyanga eziyi- 12, okungenani esezingeni lakhe leholo mhla zingama- 31 kuNdasa wonyaka. Umjikelezo wokunika ibhonasi uqhubeka isikhathi esiyizinyanga eziyi-12 kusukela mhla lulu- 1 kuMbasa wonyaka wokuqala kuya mhla zingama- 31 kuNdasa wonyaka olandelayo, Ubungako bebhonasi bubalwa ngokubheka iqophelo leholo lesisebenzi (amazinga 1 kuya kwele- 10) noma umhlomulo weholo (amazinga 11 nele -12), kepha kungeqi ebukhulwini bokugcina beqophelo leholo lesilinganiso esihambisana nomsebenzi wakhe.
Ukuqonda ubudlelwano obukhona phakathi kokunikwa kwamamaki kwe- KRA noma i- GAF yomuntu, esilinganisweni samaphuzu amahlanu, kolunye uhlangothi, kanye nesamba samamaki kolunye, kumele kuqashelwe ukuthi isamba samamaki singaguquguquka phakathi kwemikhakha emihlanu (1,2,3,4 no 5). 
Isamba samamaki kumele-ke singafundwa ngendlela yokuthi sichaza umkhakha othile wokwenziwa komsebenzi, ngoba isamba samamaki singaqukatha ingxube yezilinganiso ze- KRA ne GRA ezihamba kusukela koku-1 kuya koku-5, kuncike esisindweni semisebenzi. Ngenhloso yokwenza isiboniso izigaba ezintathu ezilandelayo amamaki okwenziwa komsebenzi ayisamba zingehlukaniswa, nangemikhakha ehambisanayo, amaphesenti kanye nemiphumela:
Isigaba Sokwenziwa komsebenzi
Amaphesenti
Isigaba Sokwenziwa komsebenzi
Amaphesenti
Imiphumela
Ukwenziwa komsebenzi okungamukelekile
99% nangaphansi
Ukwenziwa komsebenzi okungamukelekile
69% nangaphansi
Akukho ukwenyuselwa iqophelo 
Ayikho ibhonasi eyimali
Ukwenziwa komsebenzi okungekho ezingeni
70% - 99%
Akukho ukwenyuselwa iqophelo 
Ayikho ibhonasi eyimali 
Ukwenziwa komsebenzi okungekho ezingeni
100% - 114%
Ukwenziwa komsebenzi okusezingeni (okuthe ukweqa kancane kokulindelekile)
100% - 114%
Akukho ukwenyuselwa iqophelo 
Ayikho ibhonasi eyimali
Ukwenziwa komsebenzi okusezingeni (okuthe ukweqa kancane kokulindelekile)
115% nangaphezulu
Ukwenziwa komsebenzi okungaphezu kokulindelekile
115% - 149%
Ukwenyuselwa iqophelo
Ibhonasi eyimali esohlwini lwe- %
Ukwenziwa komsebenzi ngamalengiso 
150% - 167%
Ukwenyuselwa iqophelo
Ibhonasi eyimali esohlwini lwe- %
Amabhonasi awukheshi alandelayo anganikezelwa ezisebenzini ezifanelekile ukuwathola ngokokuhlolwa kokwenziwa komsebenzi konyaka, okungukuthi eseziqede isikhathi esiyizinyanga eziyi-12 zomjikelezo wokwenziwa komsebenzi kusukela lu-1 kuMbasa kuya zingama-31 kuNdasa ezingeni elithile leholo:
Amazinga amaholo 1 - 10
Isigaba Sokwenziwa komsebenzi
Isamba samamaki e- KRAs ne- GAFs
Umkhakha Womklomelo
IBHONASI ** EYIMALI
Ukwenziwa komsebenzi okungaphezu kokulindelekile
115% - 129%
C
5% - 8%
130% - 149%
B
9% - 12%
Ukwenziwa komsebenzi ngamalengiso 
150% - 167%
A
13% - 18%
Amazinga amaholo 11 - 12 (MMS)
Isigaba Sokwenziwa komsebenzi
Isamba samamaki e- KRAs ne- GAFs
Umkhakha Womklomelo
IBHONASI ** EYIMALI
Ukwenziwa komsebenzi okungaphezu kokulindelekile 
115% - 129%
C
4% - 6%
130% - 149%
B
7% - 9%
Ukwenziwa komsebenzi ngamalengiso
150% - 167%
A
10% - 14%
Amathebula alandelayo afingqa izilinganiso ezehlukene. 
Amazinga Amaholo 1 – 10
Isigaba Sokwenziwa komsebenzi
Isamba samamaki
ISIKHATHI SOKUVIVINYWA EMSEBENZI
UKUTHUTHUKISWA
UKWENYUSWA * KWAMAHOLO
IBHONASI ** EYIMALI
Ukwenziwa komsebenzi okungamukelekile
69% nangaphansi
Kwandiswe isikhathi sokuvivvinywa emsebenzini noma kumiswe siyiswe ohleweni lokuhluleka ukwenza umsebenzi
Ukuvuma ukuba sohlelweni lokuthuthukiswa 
-
-
Ukwenziwa komsebenzi okungekho ezingeni
70% - 99%
Kwandiswe isikhathi sokuvivvinywa emsebenzini 
Ukuvuma ukuba sohlelweni lokuthuthukiswa 
-
-
Ukwenziwa komsebenzi okusezingeni (okuthe ukweqa kancane kokulindelekile)
100% - 114%
Kuvunywe ukuqashwa
Ukuvuma ukuba sohlelweni lokuthuthukiswa 
Iqophelo leholo (1%)
-
Ukwenziwa komsebenzi okungaphezu kokulindelekile
115% - 129%
Kuvunywe ukuqashwa
Uuvuma ukuba sohlelweni lokuthuthukiswa 
Iqophelo leholo (1%)
5% - 8%
130% - 149%
Kuvunywe ukuqashwa 
Ukuvuma ukuba sohlelweni lokuthuthukiswa 
Iqophelo leholo (1%)
9% - 12%
Ukwenziwa komsebenzi ngamalengiso 
150% - 167%
Kuvunywe ukuqashwa
Ukuvuma ukuba sohlelweni lokuthuthukiswa 
Iqophelo leholo (1%)
13% - 18%
Amazinga amaholo 11 - 12 (MMS)
Isigaba Sokwenziwa komsebenzi
Isamba samamaki
ISIKHATHI SOKUVIVINYWA EMSEBENZI
UKUTHUTHUKISWA
UKWENYUSWA * KWAMAHOLO
IBHONASI ** EYIMALI
Ukwenziwa komsebenzi okungamukelekile
69% nangaphansi
Kwandiswe isikhathi sokuvivvinywa emsebenzini noma kumiswe siyiswe ohleweni lokuhluleka ukwenza umsebenzi
Ukuvuma ukuba sohlelweni lokuthuthukiswa 
-
-
Ukwenziwa komsebenzi okungekho ezingeni
70% - 99%
Kwandiswe isikhathi sokuvivvinywa emsebenzini
Ukuvuma ukuba sohlelweni lokuthuthukiswa 
-
-
Ukwenziwa komsebenzi okusezingeni (okuthe ukweqa kancane kokulindelekile)
100% - 114%
Kuvunywe ukuqashwa
Ukuvuma ukuba sohlelweni lokuthuthukiswa 
Iqophelo leholo (1%)
-
Ukwenziwa komsebenzi okungaphezu kokulindelekile
115% - 129%
Kuvunywe ukuqashwa 
Ukuvuma ukuba sohlelweni lokuthuthukiswa 
Iqophelo leholo (1%)
4% -6%
130% - 149%
Kuvunywe ukuqashwa 
Ukuvuma ukuba sohlelweni lokuthuthukiswa 
Iqophelo leholo (1%)
7% - 9%
Ukwenziwa komsebenzi ngamalengiso
150% - 167%
Kuvunywe ukuqashwa 
Ukuvuma ukuba sohlelweni lokuthuthukiswa 
Iqophelo leholo (1%)
10% - 14%
* Ukwenyuswa kweholo kumele kuklonyeliswe ngokuhambisana nemithetho emiswe endimeni 8.3.1
** Iphesenti lebhonasi engukheshi le-MMS libalwa ngokwemihlomulo yelungu futhi uhlu lwamaphesenti lwakhelwe ukubhekana nezingqinamba zezezimali umnyango ongahle uhlangabezane nazo.
Umnyango ngeke weqe i-1,5% yesabelomali samaholo ukukhokhela amabhonasi. Uma kubonakala ukuthi le mali ayenele ukuklomelisa isislinganiso ngokwamaphesenti samabhonasi angukheshi, iKomidi Lomnyango Elilawulayo lingehlisa amaphesenti akhona ngokuthi linikezele ngamaphesenti aphansi ezisebenzini ezifanele ukuqinisekisa ukuthi uMnyango awuseqi isikalo se-1,5%, ngisho sekwehlisiwe uhlu lwamaphesenti, iDMC ezimeni ezikhethekile ingenza izincomo ku-HOD nakwi-EA ukuba bavume ukuthi kweqiwe esikalweni esimisiwe.
9.6 Isabelomali sezinkuthazi
Umjikelezo wokwenziwa komsebenzi uthatha isikhathi esingunyaka kusuka mhla lu-1 kuMbasa kuya mhla zingama-31 kuNdasa wonyaka olandelayo ngokwekhalenda. Ukuze kuhanjiswane noHlaka Lwenqubomgomo Yokukhuthaza olukhishwa yi-MPSA, isabelomali soMnyango kumele (
I-1% leholo lifakwe ukukhuphula iholo emazingeni kusuka kwelo-1 kuya kwele-12; futhi
I-1.5% lesabelomali samaholo libekelwe ukukhokhela amabhonasi okwenziwa komsebenzi emazingeni kusuka kwelo-1 kuya kwele-12 (bheka uHlaka Lwenqubomgomo Yokukhuthaza ukuthola incazelo).
Njengoba ukuhlola okusemthethweni konyaka kuthatha isikhathi esize sifinyelele kumhla zingama-31 kuNdasa, kusho ukuthi uhlelo lokuhlola luzoqala mhla lu-1 kuMbasa nemiphumela edingeka uma kuzokhushulwa iholo kanye namabhonasi okwenziwa komsebenzi, isb. Umjikelezo wonyaka wezi-2007/2008, kumele ube khona emjikelezweni wesabelomali sonyaka wezi-2008/2009, umnyango kumele uqinisekise ukuthi zonke izinkokhelo ziyenziwa ngaphambi kokuphela kwalo mjikelezo.
9.7 Izinkuthazi ezingesiyo imali
Imiklomelo yemali ngokwayo ayenele ukukhuthaza izisebenzi mayelana nokusebenza kahle. Ezinye izindlela ezinobuchule zokwazisa ukwenziwa komsebenzi kumele zisetshenziswe, okungukuthi lapho imiklomelo kungeke kube yimali khona.
Umnyango izikhathi ngezikhathi ngokokubona kwe-HOD ungaqhamuka namaqhinga ukwazisa ukwenziwa komsebenzi ngemiklomelo engesiyo imali ukukhuphula izinga lokwenziwa komsebenzi emnyangweni. Yize kunjalo, izimenenja zingaphakamisa ezinye izindlela zokwenza lokhu, inqobo nje uma kungeke kube yimali, zifakiwe kusabelomali futhi zingaphazamisi lutho emigomeni yokuqashwa. Izibonelo ezilandelayo zingabhekelelwa —
Ukunconywa kanye nokwaziswa ukwenziwa kahle komsebenzi, okungukuthi ukushicilela emaphephabhukwini omnyango, ukwenziwa kwezitifiketi eziqondene nalokhu, ukuphawula ngakho ezingqungqutheleni/emihlanganweni, njll.
Ukwandisa ukuzimela ekwenzeni umsebenzi kanye/noma ukwandisa izinsizakwenza ezizolekelela ekwenziweni komsebenzi. 
Imiklomelo yomphakathi enhlobonhlobo ekhishwa abaphathi ukubonga abathile ngokusebenza kahle kwabo esikhahini esithile.
Ukufinyelela ngandlela thile emathubeni okuqeqeshwa nokuthuthukiswa.
Ukubamba iqhaza ngokubhekela izimo ezisemqoka ekuvakasheni kokufunda noma ukuhambela phesheya kanye nanoma yikuphi ukuvakasha okungenziwa yi-EA, i-HOD kanye/noma nabaphathi abaphezulu. 
Iminyango kumele igcine amarekhodi aqondile akho konke ukuhlolwa kokwenziwa komsebenzi kanye nemiphumela ehambisana nakho, kuhlanganisa nemiklomelo.
UKUHLOLWA NOKUBUYEKEZWA KOHLELO
Ukuhlolwa kwe-EPMDS kufanele kusize ekukhombeni ukuthi uhlelo lusebenza ngendlela eyiyo noma cha. Isheduli yokuhlola kumele yenziwe ngasekuqaleni komjikelezo wokwenziwa komsebenzi. Lokhu kuzolekelela izinduna ekuqaguleni ukuthi yimiphi imiphumela yokufanele kwenziwe elindelekile ohlelweni lwe-EPMDS.
Kusemqoka ukunquma kusaqala ukuthi ulwazi olunhloboni oluzodingeka ohlelweni lokuphathwa kokwenziwa komsebenzi. Umnyango uzothola ulwazi oluyisisekelo oluzoqhathaniswa nolwazi lwesikhathi esizayo. Ulwazi oludingekayo kanye nezikhathi ezimiselwe ukuqoqwa kolwazi yikhona okuyoqagula uhlobo lwendlela eyolandelwa ukuqoqa ulwazi kanye nokuhlaziya.
Isu lokuhlola lizoqagulwa njengohlelo lokuphathwa kokwenziwa komsebenzi lingaguqulwa uma lingahlinzeki ngolwazi olufanele okungasuselwa kulo uma kuthathwa izinqumo zesikhathi esizayo. Eminye yemibuzo engabuzwa futhi iphendulwe ekuhlolweni ihlanganisa —
Ngabe uhlelo luyabhekana nezidingo zomnyango?
Ngabe uhlelo luyangena yini kumagugu namasiko omnyango?
Ngabe izimeneja zinawo amakhono afanele ukusebenzisa lolu hlelo?
Ngabe luyaluhlinzeka ulwazi lokuthatha izinqumo ngezisebenzi?
INhloko: ye-HRM kumele yenze ucwaningo lwamabhuku okuqalisa ukusebenza kwe-EPMDS ekupheleni komjikelezo wokwenziwa komsebenzi. Indlela esetshenzisiwe kumele kube yindlela yemibuzo ephenyayo eyenziwe yaba yisampula ngaphakathi emnyangweni. Kulandela ukwakhiwa kwesivumelwano sokwenziwa komsebenzi kanye nohlelomsebenzi maphakathi nonyaka, abaphathi kumele baqiniseke ngalezi zingxenye ezilandelayo zohlelo– 
Ukuthi ngabe uhlelo luyahambisana yini nencasiselo yokudingekayo.
Ukuthi ngabe abasebenzisi balo bayayiqonda yini futhi bazimisele ukuyisebenzisa.
Ukuthi ngabe umnyango uyazifeza yini izinhloso zawo.
Uhlelo lokubuyekeza luncike kumkhombandlela womthetho, umkhombandlela wokusebenza okuhle kanye nomkhombandlela wokuqapha nokuhlola. IKomidi Elilawulayo, ngokuthola ukwesekwa ku-HR yilo eliyoqagula ukuthi ngabe kuhlangatshezwene yini nezidingo zomthetho eSahlukweni 1 iNgxenye VIII se-PSR –
Zonke izisebenzi ziyahlolwa okungenani njalo ngonyaka.
Izisebenzi ziyazi ukuthi yiyiphi induna ebhekele ukuhlolwa kwazo.
Imininingwane yohlelo lokuphathwa kokwenziwa komsebenzi kuyaxoxiswana ngayo nezisebenzi ngaphambi kokuthi uhlelo luqale.
Izisebenzi ziyanikwa ilungelo lokwenqaba ukusayina ifomu lokuhlolwa kokwenziwa komsebenzi.
Ukuhlonzwa komgudu wokungavumelani nokuthathwa kwezinqumo; kanye
Nokuvunyelwa kwabamele izisebenzi ukuba bamele isisebenzi ohlelweni lokulalelwa kwezikhalo.
Ekuqaliseni kokusebenza kumele kuhanjiswane nezichibiyelo kule-EPMDS izihlinzekelo ze-PSR iSahluko 1/VIII B1 no-C3, okungukuthi iSiphathimandla Esiphezulu ngasinye kumele siqagule uhlelo lokuphathwa kokwenziwa komsebenzi kwezisebenzi ezisemazingeni kusuka kwelo-1 kuya kwele-12 eMnyangweni waso, nokuthi uhlelo nezichibiyelo eziphakanyisiwe kumele kuxoxiswane ngazo nezinhlangano zezisebenzi. Isiphathimandla Esiphezulu kumele siphasise ukusetshenziswa kwe-EPMDS emjikelezweni wokwenziwa komsebenzi ngaphambi kokuqalisa kokusebenza kohlelo.
11 UHLAKA LOMNYANGO
I-EPMDS ilekelela umnyango ukwazi ukuhumusha uhlelo lwezinto ezihamba phambili njengoba zibhaliwe esitatimendeni senqubomgomo futhi nohlelo lwenqubomgomo zibe yizindlela zokusebenza ezisebenzini zawo onke amazinga. Ekuthuthukiseni imibono yomnyango, Inhloko Yomnyango kanye nabaphathi abaphezulu basebenzisa uhlelo lwesikhashana kanye nohlaka lwebhizinisi lanjalo ngonyaka ukuchaza imibono ukuze kutholakale imiphumela ephezulu (ama-KRA). Ama-KRA anikezela izindlela zokugxila kanye nendlela ezolandelwa uma kwenziwa ezinye izinhlelo zomnyango.–
Ukubona imibono okuyiyona kanye nemiphumela ngokohlelo lwezinto eziphambili esitatimendeni, uhlelo lwamasu okusebenza kanye nohlaka lwebhizinisi. 
Ukuthuthukisa izinkomba ze-KRA ngayinye ukukala inqubekela phambili ekufezeni imibono kanye nezinto ezihamba phambili 
Ukuthuthukisa inqubekela phambili neminqum’lajuqu yokuthuthukiswa kwezinhlaka zamabhizinisi ophiko lwamabhzinisi noma amalungu ethimba labaphathi abaphezulu
Ukuthuthukisa izikhathi ezimisiwe nenqubo yokuhlanganisa amapulani okusebenza abaphathi abakhulu ngokwama-KRA nama-CMC.
Ukufingqwa kokwenziwa komsebenzi ngokwesivumelwano sokwenziwa komsebenzi ne-HOD 
Ukuphathwa komsebenzi ezingeni lophiko kugxila emiphumeleni kunezimv lokhu okuholela ekufezekeni kwemiphumela yomnyango. Emva kokusungulwa kwezinhloso zophiko, izimpikwana zibe sezixoxa ngemisebenza yomphumela ngamunye ukuchaza indima yophikwana ngalunye. Ukwahlukaniswa kwemisebenzi ezingeni lophiko kubandakanya lokhu okulandelayo –
Ukusebenzisa izinto eziphambili ohlakeni lwebhizinisi njenge sizinda senkomba yokusebenza kanzima
Ukunikezela isithombe sobunzima bezinye izinkomba 
Ukuthatha ingxenye ebalulekile bese kubhekwa imisebenzi yezimpikwana.
Kubhekwe abanye ababamba iqhaza abangelekelela ngokwabelana ngemisebenzi ebalulekile 
Ukuqinisekisa ukuhlanganyela imisebenzi ezinhlakeni zokusebenza kubaphathi bezimpikwana 
Ukuchaza inqubo yokuhlukaniswa kwemiphumela nesivumelwano sokusebenza kwesisebenzi ngasinye ohlakeni lomsebenzi emazingeni aphansi ukuqinisekisa ukusebenza
Ababamba iqhaza abalandelayo bayokwenza imisebenzi ebaluliwe ukuqhakambisa ukusebenzisa kwama-EPMDS emnyangweni. 
Isiphathimandla Esiphezulu (EA)
I-EA ibona izingxenye zikahulumeni eziphambili nezinto eziphambili umnyango onganikezela imisebenzi yawo kuzo. I-EA inikeza umnyango imisebenzi yokufeza izinhloso kuya ku-HOD ngesivumelwano sokusebenza. I-EA ivumela ukusetshenziswa kwama-EPMDS njenge nqubomgomo kanye nezinhlelo zomnyango. 
INhloko Yomnyango 
I-HoD inesibopho sokuthuthukisa uhlelo lwesikhashana oluhunyushwa njalo ngonyaka lube uhlaka lokusebenza noma uhlaka lwebhizinisi. I-HoD iphinde ibophezeleke ukuqinisekisa ukuthi izimpiko zinikezelwe imisebenzi ethile esuselwa ohlakeni lokusebenza noma ohlakeni lwebhizinisi lomnyango. I-HoD iqalisa ukusebenza kwe-EPMDS ngokuyenza inqubomgomo yomnyango nohlelo lokuphathwa kokusebenza.
UMqondisi Wegatsha
IMenenja Yegatsha nezinye izimenenja ezijutshiwe babhekele ukuthuthukiswa kohlelo lokusebenza lwegatsha noma lophiko olususelwe eswini lokusebenza lomnyango nasohlelweni lokusebenza. Iphinde ibhekele ukunquma ama-KRA abaphathi bophiko, kususelwa kuleyo mibono ebaluliwe yegatsha, bese ebheka ukusebenza Kwabaphathi Bezimpiko.
UMqondisi Wophiko
IMenenja Yophiko ibhekele izinhloso zophiko kanye nokuqinisekisa ukuthi izimpikwana zakha izinhlelo zokusebenza ezisuselwe ezinhlosweni. Imenenja Yophiko kumele iqinisekise futhi nokuthi izimpikwana zizichazile izinhloso, okumele kwenziwe, okuhlosiwe futhi izisebenzi zenza umsebenzi wazo, nesabelomali sikhokhela imisebenzi.
Umqondisi Wophikwana
Umqondisi Wophikwana ubophezeleke emibonweni ethile lolo phikwana olwabelwe yona nguMqondisi Wegatsha kanye Nomqondisi Wophiko. UMqondisi Wophikwana uchaza imibono yophiko, okumele kwenziwe, izinhloso nesibopho somuntu ngamunye nohlahlo mali. UMqondisi Wophikwana uyophinde avume ama-KRA nama-GAF ngokwabaphathi abamaphakathi nabaphansi ophikweni lwezisebenzi. 
Izinduna
Zonke izisebenzi eziyizinduna zinenesibophezelo ngaphakathi ophikweni soqinisekisa ukuthi ziyachaza ngokuthuthukiswa kwe-PA kuzo zonke izisebenzi ezingaphansi kwazo. Ziyohlanganyela nezisebenzi ukuthuthukisa i-PA. 
Induna iyocacisela zonke izisebenzi umbono wophiko, amakhasimende ophiko, uhla lwemisebenzi, ama-KRA kanye nama-GAF, izikhathi ezibekiwe, izinyathelo kanye nohlelo lokukala ukusebenza. Izinduna ziyophinde zelekelele futhi ukubona kanye nokuhlanganisa izidingo zazo nama-PA. Lokhu kuyofakwa Ohlelweni Lokuzithuthukisa.
Isisebenzi
Zonke izisebenzi zoMnyango, kusukela eNhlokweni yoMnyango kuya kubaphathi abakhulu nabasemazingeni aphakathi nezisebenzi ‘ezisophikweni lokukhiqiza’, zibophezelekile ekucaciseleni abaphathi bazo bangaleso sikhathi izinsuku kanye nenqubo yokuthuthukisa nokubuyisela ama-PA azo. Zonke izisebenzi zibophezelekile ukuthuthukisa izinhlaka zama-PA, ama-KRA kanye nama-GAF nezinye izingxenye zomsebenzi wazo obucacisiwe phambilini yinduna yangaleso sikhathi. Isisebenzi sinesibopho sokwethula uhlaka lwe-PA enduneni ukuze kuvunyelwane nge-PA okuyiyo. 
INhloko: Ukuphathwa Kwezisebenzi 
Lolu phiko lubophezeleke ukuqinisekisa ukuthi –
uhlelo lubakhona bese okulungisiwe kwaziswa ngendlela okuyiyo;
ipulani lithuthukiswa ngokuhlanganyela nophiko lokuthuthukiswa kwezisebenzi lokuqeqesha abaqeqeshi kanye nokuqeqesha abaphathi ngokusebenza kwe-EPMDS;
izinguquko ezisemthethweni ezingaphazamisa i-EPMDS zaziswa ngendlela okuyiyo. 
Izivumelwano zokusebenza kanye nezinkontileka zezisebenzi ezithintekayo ziyalungiswa uma kunesidingo; 
Izinsuku zokubuyisa ama-PA, ukubukezwa kwemibiko nokuhlolwa kuyalungiselelwa; 
iKomidi elihlolayo lisungulwa yi-HoD kanye nabaphathi abaphezulu;
kuxhunyanwa nezisebenzi ukuze kuzwakale uvo lwazo mayelana nokubuyekezwa kwama-EPMDS; bese
uphiko kanye nezisebenzi zinikezelwa ukwesekwa okuqhubekayo.
Kuncike kubungako bomnyango, ukusungulwa kokusebenza ngokuzinikela noma uhlelo lophiko lwabaphathi olunemenenja ezibophezela luncomeka kakhulu.
INhloko: Ukuthuthukiswa Kwezisebenzi
Lolu phiko ngokweEPMDS lubophezeleke ngokwelekelela ngalokhu okulandelayo - 
Ukuhlanganisa izidingo zokuqeqeshwa ezibonakele kanye nokuthuthukiswa kwamakhono kanye nokusebenza komnyango. 
Ukusebenza ngokuhlanganyela ukuthuthukisa kanye nokwenza ipulani lokusebenza lomnyango ngokusebenzisana nophiko lwezezisebenzi. 
IKomidi Elilawulayo (bheka futhi endimeni 8)
IKomidi Lokuhlola lizobheka ukusebenza kwenqubo yabaphathi ukuthi amazinga nemithetho kusetshenziswa ngendlela eyiyo ezisebenzini ngezinga elifanayo. IKomidi kufanele lihlole inkinga yomuntu ngamunye ukuze likwazi ukuhlaziya izikalo, kodwa kufanele likwazi ukuthola isithombe esiphelele ngemiphumela. Uma kukhona ukuphambuka emazingeni nasemithethweni okubonakalayo, lokhu kufanele kubuyiselwe emuva kumphathi ukuyobukezwa. 
Kuncike ekutheni uMnyango ungakanani nokuthi ungowaluphi uhlobo (inani lezisebenzi, izifundazwe, izifunda nezindawo ozisebenzelayo) amakomidi amancane okuhlola noma amakomidi aqinisekisa ubungcono angasungulwa. Imisebenzi yala makomidi amancane kufanele icace bha futhi idalulwe ngokusobala kwinqubomgomo yesifundazwe ngaphambi kokuba kuqale ukusebenza kabusha.
Ithimba Lokwedluliselwa kokuhlola (bheka indima yesi-8)
Ithimba lokwedluliselwa kokuhlola lisungulwa yisiPhathimandla Esiphezulu ukumelana nezinxabano ezivezwe ngaphezulu. Ithimba kufanele lakheke ngendlela yokuthi bonke banamakhono adingekayo, ukusebenza ngokuphatha, izindaba zomthetho kanye neziphathelene nezemisebenzi nazo zibandanyekile, futhi ithimba kuyofanele libheke izethulo ezibhaliwe zesisebenzi.
Kuncike ekutheni uMnyango ungakanani nokuthi ungowaluphi uhlobo (inani lezisebenzi, izifundazwe, izifunda nezindawo ozisebenzelayo) isigungu sokunqunywa kwezikhalo singasungulwa ezifundeni noma ezikhungweni ezinkulu, uma kudingwa yizimo ezithile.
Esimweni lapho kusenengxabano khona ngokunqunyelwa kwesisebenzi, isisebenzi kuyofanle silandele imithetho yokubhekana nezikhalo eMsebenzini yoMphakathi. Uma zonke lezi zinqubo zehluleka ukuxazulula lokhu kungavumelani noma isikhalo, isisebenzi sivumelekile ukufuna ezinye izindlela zokubhekana nalesi simo ezisemthethweni.
12 UKUQAPHA KANYE NOKUHLOLA 
Isibopho sokuqapha kanye nokuhlola ukuhambisana koHlelo Lokuphathwa Nokuthuthukiswa Kokwenziwa Komsebenzi yisisebenzi loMnyango Wezolimo Nezemvelo sisemahlombe oPhiko Lokuthuthukiswa Kokuphathwa kwezisebenzi: Ukuhlolwa kokwenziwa komsebenzi. 
Ukuqhubeka kokusebenza koHlelo Lokuphathwa Nokuthuthukiswa Kokwenziwa Komsebenzi Yisisebenzi kuyoqashwa futhi kuhlolwe njalo ngonyaka kanti izinyathelo zokulungisa ziyoba khona, lapho kunesidingo. Ulwazi luyoqoqwa kwi- PERSAL, oophenyweni lokuphathwa kwezezisebenzi nasezimpendulweni zezinyunyana ezihlelekile ngokusebenza ngokuyimpumelelo kwalolu Hlelo. 
ISIPHETHO
UMnyango Wezolimo Nezemvelo ubona kuyisibopho sawo ukuqinisekisa ukuthi zonke izisebenzi zizizwa zikhathalelwe futhi nokuthi umzamo omuhle uyancomeka ukuze uMnyango ukhule nezisebenzi zawo ekufezekiseni impokophelo zawo kanye nezinhloso zamasu. 
Kusemqoka ukuthi isisebenzi ngasinye sinikele ngokuyikho eMnyangweni nokuthi futhi i- EPMDS izama ukuqinisekisa ukuthi lezi zinhloso zifezekiswa ngohlelo oluhlelekile olubekiwe. 
