Izinhlangano ezingasebenzeli inzuzo zinkampani ezibhalisele ukuhlinzeka ngezinkonzo noma ukuqhubela phambili izidingo zemiphakathi kanti azihlosile ukwenza, noma ukuhlolwa ngenzuzo eziyenzayo. Izinhlangano eziningi ezingekho ngaphansi kukahulumeni zama-NGO, zinhlangano zezinkonzo, kanye nezinhlangano zomhawu noma zozwelo ziwela kulo mkhakha.
Ngokuvamile, izinhlangano ezingasebenzeli inzuzo zinikeza izinkonzo emiphakathini ehlukene, njengezikimu zokudla kwezingane, izinhlangano ezinakekela izintandane ngenxa ye-AIDS, izinhlangano zezinkolo, nezinye. Ngisho noma yiyiphi imali eziyenzayo nezibanayo ngemuva kokukhokhela izindleko zokusebenza kwazo, zisetshenziselwa ukunweba nokungezela izinkonzo azo.
Lezi zinhlangano zivamise ukuthola izimali zeminikelo kanye nakubaxhasi ngezimali bangaphandle kwezwe kanti zibhalise ngokulandela isigaba 21 somthetho wezinkampani we-Section 21 of Companies Act, 1973 . Inkampani ngaphansi kwesigaba 21 inamalunga okungenani ayisikhombisa kanye nabaqondisi (nodayirektha) okungenani ababili.
Gcwalisani amafomu ahlukene, atholakala kwabomnyango wezoHwebo neZimboni . Uhla lwamafomu okumele agcwaliswe afakelwe lapha ngezansi.
Kungathatha izinsuku ezinhlanu ukubhekana nesicelo senu.
