Kuba nefa lomuntu lapho umuntu eshona eshiya impahla kanye/noma idokhumende eyiwili, noma enenhloso yokuba yiwili. Ifa kumele liphathwe kanye nokwabiwa ngokulandela iwili yomuntu oshonile, kanti uma umuntu oshonile engashiyanga iwili, ngokulandela okubekwe kumthetho. Umthetho wezokuphathwa kwamafa abashonile we-Administration of Estates Act, 1965, ubeka inqubo okumele ilandelwe ekuphatheni ifa lomuntu oshonile.
Ifa lomuntu oshinile kumele libikwe emahhovisi ka-Master kungakapheli izinsuku ezingu-14 ngemuva kosuku umuntu ashona ngalo. Ukushona kungabikwa ngunoma ngubani umuntu olawula noma ophethe impahla yomuntu oshonile, noma olawula noma ophethe idokhumende yomuntu oshonile eyiwili noma esabuwili.
uma umuntu eshonele eNingizimu Afrika nakhona washiya impahla kanye/noma idokhumende eyiwili noma enenhloso yokuba yiwili uma umuntu eshonele ngaphandle kweNingizimu Afrika nakhona washiya impahla kanye/noma idokhumende eyiwili noma enenhloso yokuba yiwili.
Ngabe libikwa kuphi ifa lomuntu oshonile?
Ngisho noma onke amahhovisi omantshi esebenzela o-Master kanti futhi ifa lomuntu oshonile lingabikwa khona, omantshi banamagunya abekelwe umkhawulo kanti futhi bayodlulisela ifa elinewili, kanti ifa elingaphezulu kuka-R50 000 balidlulisela ehhovisi lesifundazwe lika-Master. Uma ufisa ukubika lelo lifa, kungcono ukulibika ngokuqonde ngqo kwihhovisi lika-Master.
Uma umuntu oshonile ebehlala eNingizimu Afrika ngesikhathi sokushona kwakhe, bika ifa ku-Master onegunya kuleyo ndawo lapho umuntu oshonile ebehlala khona ngesikhathi sokushona kwakhe.
Uma umuntu oshonile ebengahlali eNingizimu Afrika, ngesikhathi sokushona kwakhe, ungabika ifa kunoma yimuphi u-Master.
Bika ifa ngokugcwalisa ifomu le-Form J294: Inothisi yokushona kanye namanye amadokhumende okubika kufakelwe kuhla olungezansi.
Ubungakanani befa kanye nenhlobo yokuqoka kuzoba yikho okunquma ukuthi ngamaphi amadokhumende okumele agcwaliswe abese efakelwa.
uma umuntu eshona ngaphandle kwewili noma uma iwili ingaqoki umuntu othize njengomabi wefa noma uma umabi wefa owaqokwa ashona, noma enqaba ukuqokwa.
isitifikedi sokuqala somshado noma ikhophi yaso eqinisekisiwe - uma lokhu kusebenza onke amawili akuqala noma ama-codicil noma amadokhumende analeyo nhloso - uma ekhona uhla lwabantu abakweleda umuntu oshonile - uma bekhona isimemezelo esiqinisekisa ukuthi ifa alibikwanga kwelinye ihhovisi lika-Master noma kwamanye amahhovisi asebenzela u-Master.
uma umuntu eshona ngaphandle kwewili noma uma iwili ingaqoki umuntu othize njengomabi wefa noma uma umabi wefa owaqokwa ashona, noma enqaba ukuqokwa.
isitifikedi sokushona noma ikhophi yaso eqinisekisiwe isitifikedi sokuqala somshado noma ikhophi yaso eqinisekisiwe - uma lokhu kusebenza onke amawili akuqala noma ama-codicil noma amadokhumende analeyo nhloso - uma ekhona.
Amahhovisi asebenzela u-Master anegunya uma umuntu oshonile engashiyanga iwili esebenzayo, kanti futhi ubungakanani befa lomuntu oshonile lingaphansi kuka-R50 000. Izincwadi zesigunyaziso zivumela ukuthi umuntu oqokiwe aphathe ifa ngaphandle kokulandela inqubo ebekwe kumthetho we-Administration of Estates Act, 1965.
Isikhathi sokwenziwa kwalo msebenzi sincike kwisixaka-xaka sodaba nodaba.
